Επίσημη Εφημερίδα L 30/3 Φε\n3 Φεβρουαρίου 2005\nΚανονισμός (ΕΚ) αριθ. 177/2005 του Συμβουλίου, της 24ης Ιανουαρίου 2005, σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2005-2006)\nΚανονισμός (ΕΚ) αριθ. 178/2005 της Επιτροπής, της 2ας Φεβρουαρίου 2005, για καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών\nΚανονισμός (ΕΚ) αριθ. 179/2005 της Επιτροπής, της 2ας Φεβρουαρίου 2005, για την τροποποίηση του κανονισμού (ΕΚ) αριθ. 1917/2000 όσον αφορά τη διαβίβαση στοιχείων στην Επιτροπή\nΚανονισμός (ΕΚ) αριθ. 180/2005 της Επιτροπής, της 2ας Φεβρουαρίου 2005, για την τροποποίηση του κανονισμού (ΕΚ) αριθ. 1535/2003 με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά\nΚανονισμός (ΕΚ) αριθ. 181/2005 της Επιτροπής, της 2ας Φεβρουαρίου 2005, για την τροποποίηση του κανονισμού (ΕΟΚ) αριθ. 2191/81 περί της χορηγήσεως ενισχύσεως για την αγορά βουτύρου από μη κερδοσκοπικά ιδρύματα και οργανισμούς\nΚανονισμός (ΕΚ) αριθ. 182/2005 της Επιτροπής, της 2ας Φεβρουαρίου 2005, για τον καθορισμό σε ποιο βαθμό μπορεί να δοθεί συνέχεια στις αιτήσεις για δικαιώματα εισαγωγής που έχουν υποβληθεί για την ποσόστωση, βάσει του κανονισμού (ΕΚ) αριθ. 2124/2004, στον τομέα των ζώντων βοοειδών βάρους άνω των 160 χιλιογράμμων και καταγωγής Ελβετίας\n2005/84/Ευρατόμ:Απόφαση του Συμβουλίου, της 24ης Ιανουαρίου 2005, για έγκριση της προσχώρησης της Κοινότητας Ατομικής Ενέργειας στη Διεθνή κοινή σύμβαση για την ασφάλεια διαχείρισης του αναλωμένου καυσίμου και την ασφάλεια διαχείρισης των ραδιενεργών αποβλήτων\n2005/85/ΕΚ:Απόφαση της Επιτροπής, της 26ης Ιανουαρίου 2005, για επιβολή ειδικών όρων στις εισαγωγές φιστικιών και ορισμένων άλλων παράγωγων προϊόντων καταγωγής ή προέλευσης Ιράν [κοινοποιηθείσα υπό τον αριθμό Ε(2005) 117] ( 1 )\n2005/86/ΕΚ:Απόφαση της Επιτροπής, της 28ης Ιανουαρίου 2005, για τροποποίηση της απόφασης 2003/71/ΕΚ όσον αφορά την περίοδο ισχύος της [κοινοποιηθείσα υπό τον αριθμό E(2005) 186] ( 1 )\n2005/87/ΕΚ:Απόφαση της Επιτροπής, της 2ας Φεβρουαρίου 2005, που επιτρέπει στη Σουηδία να χρησιμοποιεί το σύστημα που θεσπίζεται με τον τίτλο I του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου για την αντικατάσταση των ερευνών επί του ζωικού κεφαλαίου των βοοειδών [κοινοποιηθείσα υπό τον αριθμό E(2005) 194] ( 1 )\n2005/88/ΕΚ:Κατευθυντήρια γραμμή της Ευρωπαϊκής Κεντρικής Τράπεζας, της 21ης Ιανουαρίου 2005, που τροποποιεί την κατευθυντήρια γραμμή ΕΚΤ/2001/3 σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο (σύστημα TARGET) (ΕΚΤ/2005/1)\nΔιορθωτικό στην απόφαση 2005/78/ΕΚ, Ευρατόμ της Επιτροπής, της 1ης Φεβρουαρίου 2005, για την τροποποίηση της απόφασης 2001/844/ΕΚ, ΕΚΑΧ, Ευρατόμ (ΕΕ L 29 της 2.2.2005)\nΚΑΝΟΝΙΣΜΌΣ (ΕΚ) αριθ. 177/2005 ΤΟΥ ΣΥΜΒΟΥΛΊΟΥ\nτης 24ης Ιανουαρίου 2005\nσχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2005-2006)\nτη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,\nΤο Διεθνές Ταμείο για την Ιρλανδία (εφεξής «το Ταμείο») ιδρύθηκε το 1986 με τη συμφωνία της 18ης Σεπτεμβρίου 1986, μεταξύ της κυβέρνησης της Ιρλανδίας και της κυβέρνησης του Ηνωμένου Βασιλείου της Μεγάλης Βρετανίας και Βορείου Ιρλανδίας, σχετικά με το Διεθνές Ταμείο για την Ιρλανδία (εφεξής «η συμφωνία») με σκοπό την προώθηση της οικονομικής και κοινωνικής προόδου και την ενθάρρυνση των επαφών, του διαλόγου και της συμφιλίωσης μεταξύ των εθνικιστών και των ενωτικών σε όλη την Ιρλανδία, υλοποιώντας έναν από τους δεδηλωμένους στόχους της αγγλοϊρλανδικής συμφωνίας της 15ης Νοεμβρίου 1985.\nΗ Κοινότητα χορηγεί χρηματοδοτικές συνεισφορές στο Ταμείο από το 1989. Για την περίοδο 2003-2004 ανελήφθησαν από τον κοινοτικό προϋπολογισμό 15 εκατομμ. EUR για καθένα από τα έτη 2003 και 2004 σύμφωνα με τον κανονισμό (ΕΚ) αριθ. 2236/2002 του Συμβουλίου, της 10ης Δεκεμβρίου 2002, σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2). Ο εν λόγω κανονισμός έληξε στις 31 Δεκεμβρίου 2004.\nΟι αξιολογήσεις που διενεργήθηκαν σύμφωνα με το άρθρο 6 του κανονισμού (ΕΚ) αριθ. 2236/2002 επιβεβαίωσαν την ανάγκη περαιτέρω στήριξης των δραστηριοτήτων του Ταμείου και παράλληλης ενίσχυσης της συνέργειας των στόχων και του συντονισμού με τις παρεμβάσεις των διαρθρωτικών Ταμείων, ιδίως με το ειδικό πρόγραμμα για την ειρήνη και τη συμφιλίωση στη Βόρειο Ιρλανδία και στις μεθοριακές κομητείες της Ιρλανδίας (εφεξής «το πρόγραμμα PEACE») το οποίο θεσπίσθηκε σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά Ταμεία (3).\nΗ ειρηνευτική διαδικασία στη Βόρειο Ιρλανδία απαιτεί να συνεχισθεί η παροχή κοινοτικής στήριξης στο Ταμείο και μετά τις 31 Δεκεμβρίου 2004.\nΣτη σύνοδο των Βρυξελλών της 17ης και 18ης Ιουνίου 2004, το Ευρωπαϊκό Συμβούλιο κάλεσε την Επιτροπή να εξετάσει τη δυνατότητα ευθυγράμμισης των παρεμβάσεων στο πλαίσιο του προγράμματος PEACE και του Διεθνούς Ταμείου για την Ιρλανδία με τις παρεμβάσεις στο πλαίσιο άλλων προγραμμάτων των διαρθρωτικών Ταμείων τα οποία λήγουν το 2006, καθώς και τις επιπτώσεις σε χρηματοδοτικό επίπεδο.\nΗ κοινοτική συνεισφορά στο Ταμείο θα πρέπει, κατά τα έτη 2005 και 2006, να λάβει τη μορφή χρηματοδοτικών συνεισφορών, και, επομένως, να λήξει ταυτόχρονα με το παραταθέν πρόγραμμα PEACE.\nΌσον αφορά την κατανομή της κοινοτικής συνεισφοράς, το Ταμείο θα πρέπει να δίδει προτεραιότητα σε σχέδια διασυνοριακής ή διακοινοτικής φύσεως, λειτουργώντας συμπληρωματικά προς τις δραστηριότητες που χρηματοδοτούνται από το πρόγραμμα PEACE.\nΒάσει της συμφωνίας, όλοι οι συνεισφέροντες οικονομικά στο Ταμείο συμμετέχουν ως παρατηρητές στις συνεδριάσεις του διοικητικού συμβουλίου του Διεθνούς Ταμείου για την Ιρλανδία.\nΗ Επιτροπή θα πρέπει να προωθεί το συντονισμό, σε όλα τα επίπεδα, μεταξύ του διοικητικού συμβουλίου και των υπαλλήλων του Ταμείου, αφενός, και των διαχειριστικών οργάνων που έχουν συσταθεί βάσει των οικείων παρεμβάσεων των διαρθρωτικών Ταμείων, ιδίως βάσει του προγράμματος PEACE, αφετέρου.\nΗ παρεχόμενη από το Ταμείο στήριξη θα πρέπει να θεωρείται αποτελεσματική μόνο εφόσον παράγει διαρκή οικονομική και κοινωνική βελτίωση και δεν χρησιμοποιείται για να υποκαθιστά άλλες δημόσιες ή ιδιωτικές δαπάνες.\nΠριν από την 1η Απριλίου 2006, θα πρέπει να διενεργηθεί αξιολόγηση που να περιλαμβάνει επισκόπηση των επιδόσεων του Ταμείου και αποτίμηση της ανάγκης για περαιτέρω κοινοτική στήριξη.\nΈνα ποσό δημοσιονομικής αναφοράς, κατά την έννοια του σημείου 34 της διοργανικής συμφωνίας της 6ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού (4), εγγράφεται στον παρόντα κανονισμό, για όλη τη διάρκεια του προγράμματος, χωρίς να θίγονται οι αρμοδιότητες της αρμόδιας για τον προϋπολογισμό αρχής, όπως προσδιορίζονται στη συνθήκη.\nΤο ποσό της κοινοτικής συνεισφοράς προς το Ταμείο θα πρέπει να ανέρχεται σε 15 εκατομμύρια EUR για καθένα από τα έτη 2005 και 2006, εκφραζόμενο σε τρέχουσες τιμές.\nΗ στήριξη αυτή θα συμβάλει στην ενίσχυση της αλληλεγγύης μεταξύ των κρατών μελών και μεταξύ των λαών τους.\nΗ συνθήκη δεν προβλέπει, για την έκδοση του παρόντος κανονισμού, άλλες εξουσίες πέραν εκείνων που ορίζονται στο άρθρο 308,\nΤο ποσό δημοσιονομικής αναφοράς για την υλοποίηση της κοινοτικής συνεισφοράς στο Διεθνές Ταμείο για την Ιρλανδία (εφεξής «το Ταμείο») για την περίοδο 2005-2006 είναι 30 εκατομμύρια EUR.\nΟι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.\nΗ συνεισφορά χρησιμοποιείται από το Ταμείο σύμφωνα με τη συμφωνία της 18ης Σεπτεμβρίου 1986 μεταξύ της κυβέρνησης της Ιρλανδίας και της κυβέρνησης του Ηνωμένου Βασιλείου της Μεγάλης Βρετανίας και Βορείου Ιρλανδίας, σχετικά με το Διεθνές Ταμείο για την Ιρλανδία (εφεξής «η συμφωνία»).\nΌσον αφορά την κατανομή της συνεισφοράς, το Ταμείο δίδει προτεραιότητα στα σχέδια διασυνοριακού ή διακοινοτικού χαρακτήρα, κατά τρόπο που να συμπληρώνονται οι δραστηριότητες που χρηματοδοτούνται από τα διαρθρωτικά Ταμεία, και ιδίως οι δραστηριότητες του ειδικού προγράμματος για την ειρήνη και τη συμφιλίωση στη Βόρειο Ιρλανδία και στις μεθοριακές κομητείες της Ιρλανδίας (εφεξής «το πρόγραμμα PEACE»), το οποίο θεσπίσθηκε σύμφωνα με το άρθρο 7 παράγραφος 4 πρώτο εδάφιο του κανονισμού (ΕΚ) αριθ. 1260/1999.\nΗ συνεισφορά χρησιμοποιείται κατά τρόπο που να παράγει διαρκή οικονομική και κοινωνική βελτίωση των συγκεκριμένων περιοχών. Δεν χρησιμοποιείται για να υποκαθιστά άλλες δημόσιες ή ιδιωτικές δαπάνες.\nΗ Επιτροπή αντιπροσωπεύει την Κοινότητα με την ιδιότητα του παρατηρητή στις συνεδριάσεις του διοικητικού συμβουλίου του Ταμείου (εφεξής «το διοικητικό συμβούλιο»).\nΤο Ταμείο αντιπροσωπεύεται, με την ιδιότητα του παρατηρητή, στις συνεδριάσεις της επιτροπής παρακολούθησης του προγράμματος PEACE, και, όπου χρειάζεται, στις άλλες παρεμβάσεις των διαρθρωτικών Ταμείων.\nΗ Επιτροπή, σε συνεργασία με το διοικητικό συμβούλιο του Ταμείου, καθορίζει τις κατάλληλες διαδικασίες προβολής και ενημέρωσης, προκειμένου να δημοσιοποιείται η συμμετοχή της Κοινότητας στα σχέδια που χρηματοδοτούνται από το Ταμείο.\nΜέχρι τις 31 Μαρτίου 2006, η Επιτροπή υποβάλλει έκθεση στην αρμόδια για τον προϋπολογισμό αρχή, στην οποία αξιολογούνται τα αποτελέσματα των δραστηριοτήτων του Ταμείου και αποτιμάται η ανάγκη να συνεχισθούν οι συνεισφορές και πέραν του 2006, λαμβανομένων υπόψη των εξελίξεων που εμφανίζει η ειρηνευτική διαδικασία στη Βόρειο Ιρλανδία. Η έκθεση αυτή περιλαμβάνει, μεταξύ άλλων, τα ακόλουθα:\nεπισκόπηση των δραστηριοτήτων του Ταμείου·\nκατάλογο των σχεδίων που έλαβαν ενίσχυση·\nαξιολόγηση της φύσεως και των επιπτώσεων των δραστηριοτήτων του Ταμείου, ιδίως σε σχέση με τους στόχους του και τα κριτήρια που καθορίζονται στα άρθρα 2 και 7·\nαξιολόγηση των ενεργειών του Ταμείου για την εξασφάλιση συνεργασίας και συντονισμού με τις παρεμβάσεις των διαρθρωτικών Ταμείων, λαμβανομένων ιδιαίτερα υπόψη των υποχρεώσεων που απορρέουν από τα άρθρα 3 και 4·\nπαράρτημα με τα αποτελέσματα των επαληθεύσεων και ελέγχων που διενήργησε η Επιτροπή σύμφωνα με την αναφερόμενη στο άρθρο 6 ανάληψη υποχρέωσης.\n1. Η Επιτροπή διαχειρίζεται τις συνεισφορές.\nΜε την επιφύλαξη της παραγράφου 2, η ετήσια συνεισφορά καταβάλλεται σε δόσεις, ως εξής:\nη πρώτη προκαταβολή ύψους 40 % καταβάλλεται αφού η Επιτροπή λάβει γραπτή δέσμευση, υπογεγραμμένη από τον πρόεδρο του διοικητικού συμβουλίου του Ταμείου, σύμφωνα με την οποία το Ταμείο πληροί τους όρους για τη χορήγηση της συνεισφοράς που καθορίζονται στον παρόντα κανονισμό·\nη δεύτερη προκαταβολή ύψους 40 % καταβάλλεται έξι μήνες αργότερα·\nη τελική πληρωμή του υπολοίπου 20 % πραγματοποιείται αφού προηγουμένως η Επιτροπή λάβει και αποδεχθεί την ετήσια έκθεση δραστηριοτήτων του Ταμείου και τους ελεγμένους λογαριασμούς για το εν λόγω έτος.\n2. Πριν καταβάλει μία δόση, η Επιτροπή αξιολογεί τις οικονομικές ανάγκες του Ταμείου, με βάση τα διαθέσιμα του Ταμείου κατά τον προγραμματισθέντα για κάθε πληρωμή χρόνο. Εάν, από την αξιολόγηση, προκύψει ότι οι οικονομικές ανάγκες του Ταμείου δεν δικαιολογούν καταβολή μιας από τις εν λόγω δόσεις, η σχετική πληρωμή αναστέλλεται. Η Επιτροπή αναθεωρεί αυτή την απόφαση με βάση τα νέα στοιχεία που παρέχει το Ταμείο και συνεχίζει τις πληρωμές, όταν κρίνει ότι δικαιολογούνται.\nΣυνεισφορά από το Ταμείο μπορεί να διατίθεται για μία ενέργεια η οποία λαμβάνει ή πρόκειται να λάβει οικονομική ενίσχυση βάσει παρέμβασης του διαρθρωτικού Ταμείου, μόνον εφόσον το ποσό αυτής της οικονομικής ενίσχυσης, μαζί με το 40 % της συνεισφοράς από το Ταμείο, δεν υπερβαίνουν το 75 % του συνολικού επιλέξιμου κόστους της εν λόγω ενέργειας.\nΟ παρών κανονισμός αρχίζει να ισχύει την 1η Ιανουαρίου 2005.\nΛήγει στις 31 Δεκεμβρίου 2006.\nΒρυξέλλες, 24 Ιανουαρίου 2005.\n(1) Γνώμη που εκδόθηκε στις 14 Δεκεμβρίου 2004 (δεν δημοσιεύθηκε ακόμη στην Επίσημη Εφημερίδα).\n(2) ΕΕ L 341 της 17.12.2002, σ. 6.\n(3) ΕΕ L 161 της 26.6.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1105/2003 (ΕΕ L 158 της 27.6.2003, σ. 3).\n(4) ΕΕ C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).\nΚΑΝΟΝΙΣΜΌΣ (ΕΚ) αριθ. 178/2005 ΤΗΣ ΕΠΙΤΡΟΠΉΣ\nτης 2ας Φεβρουαρίου 2005\nγια καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών\nτον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών (1), και ιδίως το άρθρο 4 παράγραφος 1,\nΟ κανονισμός (ΕΚ) αριθ. 3223/94, σε εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, προβλέπει τα κριτήρια για τον καθορισμό από την Επιτροπή των κατ' αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημά του.\nΣε εφαρμογή των προαναφερθέντων κριτηρίων, οι κατ' αποκοπή τιμές κατά την εισαγωγή πρέπει να καθοριστούν, όπως αναγράφονται στο παράρτημα του παρόντος κανονισμού,\nΟι κατ' αποκοπή τιμές κατά την εισαγωγή που αναφέρονται στο άρθρο 4 του κανονισμού (ΕΚ) αριθ. 3223/94 καθορίζονται όπως αναγράφονται στον πίνακα που εμφαίνεται στο παράρτημα.\nΟ παρών κανονισμός αρχίζει να ισχύει στις 3 Φεβρουαρίου 2005.\nΒρυξέλλες, 2 Φεβρουαρίου 2005.\n(1) ΕΕ L 337 της 24.12.1994, σ. 66· κανονισμός όπως τροποποιήθηκε τελευταία από τον κανονισμό (ΕΚ) αριθ. 1947/2002 (ΕΕ L 299 της 1.11.2002, σ. 17).\nτου κανονισμού της Επιτροπής, της 2ας Φεβρουαρίου 2005, για τον καθορισμό των κατ' αποκοπή τιμών κατά την εισαγωγή για τον καθορισμό τιμών εισόδου ορισμένων οπωροκηπευτικών\nΚωδικός τρίτης χώρας (1)\n(1) Ονοματολογία των χωρών που καθορίζεται από τον κανονισμό (ΕΚ) αριθ. 2081/2003 της Επιτροπής (ΕΕ L 313 της 28.11.2003, σ. 11). Ο κωδικός «999» αντιπροσωπεύει «άλλες καταγωγές».\nΚΑΝΟΝΙΣΜΌΣ (ΕΚ) αριθ. 179/2005 ΤΗΣ ΕΠΙΤΡΟΠΉΣ\nγια την τροποποίηση του κανονισμού (ΕΚ) αριθ. 1917/2000 όσον αφορά τη διαβίβαση στοιχείων στην Επιτροπή\nτον κανονισμό (ΕΚ) αριθ. 1172/95, της 22ας Μαΐου 1995, σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες (1), και ιδίως τα άρθρα 11 και 13,\nΟ κανονισμός (ΕΚ) αριθ. 638/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τις κοινοτικές στατιστικές για τις συναλλαγές αγαθών μεταξύ κρατών μελών και την κατάργηση του κανονισμού (ΕΟΚ) αριθ. 3330/91 του Συμβουλίου (2), ο οποίος ισχύει από την 1η Ιανουαρίου 2005, θεσπίζει ένα κοινό πλαίσιο για τη συστηματική παραγωγή κοινοτικών στατιστικών σχετικά με τις συναλλαγές αγαθών μεταξύ των κρατών μελών.\nΓια να ευθυγραμμιστεί με την περίοδο διαβίβασης για τα συγκεντρωτικά δεδομένα ενδοκοινοτικού εμπορίου, η περίοδος διαβίβασης για τα δεδομένα εξωτερικού εμπορίου πρέπει να μειωθεί από 6 εβδομάδες σε 40 ημέρες.\nΌπως έχει δηλώσει πολλές φορές το Συμβούλιο, η παρακολούθηση της Οικονομικής και Νομισματικής Ένωσης απαιτεί την ταχεία διαβίβαση στατιστικών στοιχείων σχετικά με το εμπόριο.\nΟ κανονισμός (ΕΚ) αριθ. 1917/2000 της Επιτροπής, της 7ης Σεπτεμβρίου 2000, για τον καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου (3), πρέπει, επομένως, να τροποποιηθεί αναλόγως.\nΤα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών σχετικά με το εμπόριο αγαθών με τρίτες χώρες,\nΤο άρθρο 32 του κανονισμού (ΕΚ) αριθ. 1917/2000 αντικαθίσταται από το ακόλουθο:\n1. Τα κράτη μέλη καταρτίζουν:\nσυγκεντρωτικά αποτελέσματα τα οποία ορίζονται, για κάθε ροή, ως η συνολική αξία των συναλλαγών με τρίτες χώρες και η ανάλυση ανά προϊόν σύμφωνα με τα τμήματα της πρότυπης διεθνούς ταξινόμησης εμπορίου, αναθεώρηση 3·\nλεπτομερή αποτελέσματα που αναφέρονται στο άρθρο 10 παράγραφος 1 του βασικού κανονισμού.\n2. Τα κράτη μέλη διαβιβάζουν αμέσως τα στοιχεία στην Επιτροπή, ως εξής:\nσύμφωνα με την παράγραφο 1 στοιχείο α), το αργότερο 40 ημέρες από τη λήξη της περιόδου αναφοράς·\nσύμφωνα με την παράγραφο 1 στοιχείο β), το αργότερο 42 ημέρες από τη λήξη της περιόδου αναφοράς.».\nΕφαρμόζεται από την 1η Μαρτίου 2005.\n(1) ΕΕ L 118 της 25.5.1995, σ. 10· κανονισμός όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).\n(2) ΕΕ L 102 της 7.4.2004, σ. 1.\n(3) ΕΕ L 229 της 9.9.2000, σ. 14· κανονισμός όπως τροποποιήθηκε από τον κανονισμό (ΕΚ) αριθ. 1669/2001 (ΕΕ L 224 της 21.8.2001, σ. 3).\nΚΑΝΟΝΙΣΜΌΣ (ΕΚ) αριθ. 180/2005 ΤΗΣ ΕΠΙΤΡΟΠΉΣ\nγια την τροποποίηση του κανονισμού (ΕΚ) αριθ. 1535/2003 με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά\nτον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 6 παράγραφος 1,\nΣτην αρχική του διατύπωση, το άρθρο 7 παράγραφος 1 δεύτερο εδάφιο του κανονισμού (ΕΚ) αριθ. 1535/2003 της Επιτροπής (2), προέβλεπε ότι, στις συμβάσεις που συνάπτονται μεταξύ των οργανώσεων παραγωγών και των μεταποιητών για τις τομάτες, τα ροδάκινα και τα αχλάδια, η προθεσμία πληρωμής δεν είναι δυνατόν να υπερβαίνει τους δύο μήνες από το τέλος του μήνα παράδοσης κάθε παρτίδας.\nΟ κανονισμός (ΕΚ) αριθ. 444/2004 της Επιτροπής (3), έχει επεκτείνει τη διάταξη αυτή σε όλα τα μεταποιημένα προϊόντα με βάση τα οπωροκηπευτικά.\nΑπό την πείρα που αποκτήθηκε διαπιστώνεται ότι πρέπει να περιοριστεί η διάταξη αυτή μόνο στις συμβάσεις που αφορούν τομάτες, ροδάκινα, αχλάδια ή ξερά σύκα.\nΤα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,\nΣτο άρθρο 7 παράγραφος 1 του κανονισμού (ΕΚ) αριθ. 1535/2003, το δεύτερο εδάφιο αντικαθίσταται από το ακόλουθο κείμενο:\n«Στη σύμβαση αναγράφεται επίσης το στάδιο της παράδοσης στο οποίο εφαρμόζεται η τιμή που αναφέρεται στο στοιχείο στ), καθώς και οι όροι πληρωμής. Για τις τομάτες, τα ροδάκινα, τα αχλάδια και τα ξερά σύκα, η προθεσμία πληρωμής δεν δύναται να υπερβαίνει τους δύο μήνες από το τέλος του μήνα παράδοσης κάθε παρτίδας.».\n(1) ΕΕ L 297 της 21.11.1996, σ. 29· κανονισμός όπως τροποποιήθηκε τελευταία από τον κανονισμό (ΕΚ) αριθ. 386/2004 της Επιτροπής (ΕΕ L 64 της 2.3.2004, σ. 25).\n(2) ΕΕ L 218 της 30.8.2003, σ. 14· κανονισμός όπως τροποποιήθηκε τελευταία από τον κανονισμό (ΕΚ) αριθ. 2169/2004 (ΕΕ L 371 της 18.12.2004, σ. 18).\n(3) ΕΕ L 72 της 11.3.2004, σ. 54.\nΚΑΝΟΝΙΣΜΌΣ (ΕΚ) αριθ. 181/2005 ΤΗΣ ΕΠΙΤΡΟΠΉΣ\nγια την τροποποίηση του κανονισμού (ΕΟΚ) αριθ. 2191/81 περί της χορηγήσεως ενισχύσεως για την αγορά βουτύρου από μη κερδοσκοπικά ιδρύματα και οργανισμούς\nτον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 15,\nΟ κανονισμός (ΕΟΚ) αριθ. 2191/81 της Επιτροπής (2), προβλέπει τη χορήγηση ενίσχυσης για την αγορά βουτύρου από μη κερδοσκοπικά ιδρύματα και οργανισμούς. Λαμβάνοντας υπόψη την κατάσταση που επικρατεί σήμερα στην αγορά βουτύρου, το επίπεδο πωλήσεων σύμφωνα με τον κανονισμό αυτό, τη μείωση της τιμής παρέμβασης βουτύρου και την επακόλουθη μείωση των ενισχύσεων σε άλλα καθεστώτα στήριξης που αφορούν το βούτυρο, το ποσό της ενίσχυσης θα πρέπει να μειωθεί.\nΗ επιτροπή διαχειρίσεως του γάλακτος και των γαλακτοκομικών προϊόντων δεν διατύπωσε γνώμη εντός της προθεσμίας που καθορίστηκε από τον πρόεδρό της,\nΣτο άρθρο 2 παράγραφος 1 πρώτο εδάφιο του κανονισμού (ΕΟΚ) αριθ. 2191/81, το ποσό των «100 ευρώ» αντικαθίσταται από το ποσό των «80 ευρώ».\n(1) ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 186/2004 της Επιτροπής (ΕΕ L 29 της 3.2.2004, σ. 6).\n(2) ΕΕ L 213 της 1.8.1981, σ. 20· κανονισμός όπως τροποποιήθηκε τελευταία από τον κανονισμό (ΕΚ) αριθ. 921/2004 (ΕΕ L 163 της 30.4.2004, σ. 94).\nΚΑΝΟΝΙΣΜΌΣ (ΕΚ) αριθ. 182/2005 ΤΗΣ ΕΠΙΤΡΟΠΉΣ\nγια τον καθορισμό σε ποιο βαθμό μπορεί να δοθεί συνέχεια στις αιτήσεις για δικαιώματα εισαγωγής που έχουν υποβληθεί για την ποσόστωση, βάσει του κανονισμού (ΕΚ) αριθ. 2124/2004, στον τομέα των ζώντων βοοειδών βάρους άνω των 160 χιλιογράμμων και καταγωγής Ελβετίας\nτον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),\nτον κανονισμό (ΕΚ) αριθ. 2124/2004 της Επιτροπής, της 14ης Δεκεμβρίου 2004, σχετικά με τις λεπτομέρειες εφαρμογής μιας δασμολογικής ποσόστωσης για την εισαγωγή ζώντων βοοειδών βάρους άνω των 160 χιλιογράμμων και καταγωγής Ελβετίας που προβλέπεται στον κανονισμό (ΕΚ) αριθ. 1922/2004 του Συμβουλίου (2), και ιδίως το άρθρο 4 παράγραφος 2 πρώτο εδάφιο,\nΤο άρθρο 1 παράγραφος 1 του κανονισμού (ΕΚ) αριθ. 2124/2004 έχει καθορίσει σε 4 600 κεφαλές την ποσότητα της ποσόστωσης για την οποία οι κοινοτικοί εισαγωγείς μπορούν να υποβάλλουν αίτηση για δικαιώματα εισαγωγής σύμφωνα με το άρθρο 3 του εν λόγω κανονισμού.\nΔεδομένου ότι τα ζητηθέντα δικαιώματα εισαγωγής υπερβαίνουν τη διαθέσιμη ποσότητα που αναφέρεται στο άρθρο 1 παράγραφος 1 του κανονισμού (ΕΚ) αριθ. 2124/2004, πρέπει να καθοριστεί ενιαίος συντελεστής μειώσης για τις ζητηθείσες ποσότητες,\nΚάθε αίτηση για δικαιώματα εισαγωγής που υποβάλλεται σύμφωνα με τις διατάξεις του άρθρου 3 παράγραφος 3 του κανονισμού (ΕΚ) αριθ. 2124/2004 ικανοποιείται μέχρι ποσοστού 13,10541 % των ζητηθέντων δικαιωμάτων εισαγωγής.\n(1) ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).\n(2) ΕΕ L 368 της 15.12.2004, σ. 3.\nγια έγκριση της προσχώρησης της Κοινότητας Ατομικής Ενέργειας στη «Διεθνή κοινή σύμβαση για την ασφάλεια διαχείρισης του αναλωμένου καυσίμου και την ασφάλεια διαχείρισης των ραδιενεργών αποβλήτων»\nτη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,\nΗ Διεθνής κοινή σύμβαση για την ασφάλεια διαχείρισης του αναλωμένου καυσίμου και την ασφάλεια διαχείρισης των ραδιενεργών αποβλήτων ήταν ανοικτή προς υπογραφή από τις 29 Σεπτεμβρίου 1997 έως την έναρξη ισχύος της στις 18 Ιουνίου 2001.\nΗ σύμβαση είναι τώρα ανοικτή για την προσχώρηση περιφερειακών οργανισμών ολοκλήρωσης ή άλλης φύσης, υπό τον όρο ότι κάθε τέτοιος οργανισμός αποτελείται από κυρίαρχα κράτη και έχει την εξουσία να διαπραγματεύεται, να συνάπτει και να εφαρμόζει διεθνείς συμφωνίες για θέματα που καλύπτονται από την παρούσα σύμβαση, και η Κοινότητα έχει επιλέξει να προσχωρήσει.\nΒάσει των καθηκόντων που ανατίθενται στην Κοινότητα δυνάμει του κεφαλαίου 3 «Υγεία και Ασφάλεια» της συνθήκης για την ίδρυση της Ευρωπαϊκής Κοινότητας Ατομικής Ενέργειας, πρέπει να εγκριθεί η προσχώρηση της Ευρωπαϊκής Κοινότητας Ατομικής Ενέργειας στην κοινή σύμβαση.\nΚατά την προσχώρηση στην παρούσα σύμβαση, η Ευρωπαϊκή Κοινότητα Ατομικής Ενέργειας πρέπει να εκφράσει επιφύλαξη όσον αφορά τη μη συμμόρφωση του άρθρου 12 παράγραφος 1 της οδηγίας 92/3/Ευρατόμ για την επιτήρηση και τον έλεγχο των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα (1) προς την ειδική απαίτηση του άρθρου 27 παράγραφος 1 περίπτωση 1 της κοινής σύμβασης, σύμφωνα με την οποία για τις διαμεθοριακές κινήσεις χρειάζεται η συναίνεση του κράτους προορισμού.\nΌταν ένας οργανισμός καθίσταται μέρος της σύμβασης, υποχρεούται, σύμφωνα με το άρθρο 39 παράγραφος 4 στοιχείο iii) της σύμβασης, να κοινοποιήσει στον θεματοφύλακα δήλωση στην οποία αναγράφονται τα κράτη που είναι μέλη του εν λόγω οργανισμού, τα άρθρα της σύμβασης που εφαρμόζονται στον οργανισμό και το εύρος της αρμοδιότητας του οργανισμού στον τομέα που καλύπτουν τα συγκεκριμένα άρθρα.\nΟι αρμοδιότητες, δυνάμει της κοινής σύμβασης, των κρατών μελών ως συμβαλλόμενων μερών της, δεν θίγεται από την προσχώρηση της Κοινότητας,\nΑΠΟΦΑΣΙΣΕ ΤΑ ΑΚΟΛΟΥΘΑ:\n1. Εγκρίνεται η προσχώρηση της Ευρωπαϊκής Κοινότητας Ατομικής Ενέργειας στη διεθνή κοινή σύμβαση για την ασφάλεια διαχείρισης του αναλωμένου καυσίμου και την ασφάλεια διαχείρισης των ραδιενεργών αποβλήτων.\n2. Το κείμενο της δήλωσης εκ μέρους της Ευρωπαϊκής Κοινότητας Ατομικής Ενέργειας σύμφωνα με τις διατάξεις του άρθρου 39 παράγραφος 4 στοιχείο iii) της διεθνούς κοινής σύμβασης για την ασφάλεια της διαχείρισης του αναλωμένου καυσίμου και την ασφάλεια της διαχείρισης των ραδιενεργών αποβλήτων επισυνάπτεται στην παρούσα απόφαση.\n(1) ΕΕ L 35 της 12.2.1992, σ. 24.\nΔήλωση της Ευρωπαϊκής Κοινότητας Ατομικής Ενέργειας σύμφωνα με τις διατάξεις του άρθρου 39 παράγραφος 4 σημείο iii) της διεθνούς κοινής σύμβασης για την ασφάλεια διαχείρισης του αναλωμένου καυσίμου και την ασφάλεια διαχείρισης των ραδιενεργών αποβλήτων\nΤα ακόλουθα κράτη είναι τη στιγμή αυτή μέλη της Ευρωπαϊκής Κοινότητας Ατομικής Ενέργειας: το Βασίλειο του Βελγίου, η Τσεχική Δημοκρατία, το Βασίλειο της Δανίας, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιρλανδία, η Ιταλική Δημοκρατία, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Δημοκρατία της Ουγγαρίας, η Δημοκρατία της Μάλτας, το Βασίλειο των Κάτω Χωρών, η Δημοκρατία της Αυστρίας, η Δημοκρατία της Πολωνίας, η Πορτογαλική Δημοκρατία, η Δημοκρατία της Σλοβενίας, η Δημοκρατία της Σλοβακίας, η Δημοκρατία της Φινλανδίας, το Βασίλειο της Σουηδίας, το Ηνωμένο Βασίλειο Μεγάλης Βρετανίας και Βορείου Ιρλανδίας.\nΗ Κοινότητα δηλώνει ότι τα άρθρα 1 έως 16, 18, 19, 21 και 24 έως 44 της κοινής σύμβασης εφαρμόζονται σ’ αυτήν.\nΗ Κοινότητα διαθέτει αρμοδιότητα, συντρέχουσα με την αρμοδιότητα των ως άνω κρατών μελών, στους τομείς που καλύπτονται από τα άρθρα 4, 6 έως 11, 13 έως 16, 19 και 24 έως 28 της κοινής σύμβασης, όπως προβλέπεται στο άρθρο 2 στοιχείο β) και στα σχετικά άρθρα του τίτλου ΙΙ κεφάλαιο 3 με τίτλο «Υγεία και Ασφάλεια» της συνθήκης για την ίδρυση της Ευρωπαϊκής Κοινότητας Ατομικής Ενέργειας.\nτης 26ης Ιανουαρίου 2005\nγια επιβολή ειδικών όρων στις εισαγωγές φιστικιών και ορισμένων άλλων παράγωγων προϊόντων καταγωγής ή προέλευσης Ιράν\n[κοινοποιηθείσα υπό τον αριθμό Ε(2005) 117]\nΗ ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,\nτον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β),\nΗ απόφαση 97/830/ΕΚ της Επιτροπής, της 11ης Δεκεμβρίου 1997, περί της κατάργησης της απόφασης 97/613/ΕΚ και περί επιβολής ειδικών όρων στις εισαγωγές φιστικιών και ορισμένων άλλων παράγωγων προϊόντων καταγωγής ή προέλευσης Ιράν (2) έχει τροποποιηθεί σημαντικά αρκετές φορές.\nΗ νομική βάση για την απόφαση 97/830/ΕΚ της Επιτροπής είναι το άρθρο 10 της οδηγίας 93/43/ΕΚ του Συμβουλίου, της 14ης Ιουνίου 1993, περί της υγιεινής των τροφίμων (3). Η οδηγία 93/43/ΕΟΚ καταργείται από την 1η Ιανουαρίου 2006 με τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004 για την υγιεινή των τροφίμων (4). Ο κανονισμός αυτός δεν περιέχει πλέον τη νομική βάση για μέτρο διασφάλισης.\nΟ κανονισμός (ΕΚ) αριθ. 178/2002 προβλέπει ότι, όταν είναι προφανές ότι τα τρόφιμα ή οι ζωοτροφές που προέρχονται από την Κοινότητα ή εισάγονται από τρίτη χώρα είναι πιθανό να αποτελέσουν σοβαρό κίνδυνο για την ανθρώπινη υγεία, την υγεία των ζώων ή το περιβάλλον, πρέπει να λαμβάνονται μέτρα.\nΣτα φιστίκια καταγωγής ή προέλευσης Ιράν παρατηρούνται σε πολλές περιπτώσεις υπερβολικά υψηλές τιμές μόλυνσης από την αφλατοξίνη B1.\nΌπως διαπίστωσε η επιστημονική επιτροπή τροφίμων, η αφλατοξίνη Β1 προκαλεί, ακόμη και σε εξαιρετικά χαμηλές δόσεις, καρκίνους του ήπατος.\nΗ εισαγωγή φιστικιών από το Ιράν αποτελεί συνεπώς σοβαρό κίνδυνο για τη δημόσια υγεία στην Κοινότητα και είναι επιτακτική ανάγκη να ληφθούν, σε κοινοτικό επίπεδο, μέτρα προστασίας.\nΑπό εξέταση των υγειονομικών συνθηκών στο Ιράν που πραγματοποιήθηκε από το Γραφείο Τροφίμων και Κτηνιατρικών Θεμάτων (ΓΤΚΘ) για πρώτη φορά το 1997 προέκυψε ότι χρειάζονται βελτιώσεις στις υγειονομικές πρακτικές και στο σύστημα εντοπισμού της προέλευσης των φιστικιών. Η ομάδα αποστολής δεν ήταν σε θέση να εξετάσει όλα τα στάδια χειρισμού των φιστικιών πριν από την εξαγωγή τους. Οι ιρανικές αρχές ανέλαβαν δεσμεύσεις ιδίως σχετικά με βελτιώσεις στις πρακτικές παραγωγής, χειρισμού, διαλογής, μεταποίησης, συσκευασίας και μεταφοράς. Συνεπώς κρίθηκε σκόπιμο να επιβληθούν στα φιστίκια και σε ορισμένα προϊόντα φιστικιών από το Ιράν ειδικοί όροι για την παροχή προστασίας υψηλού επιπέδου για τη δημόσια υγεία. Το 1998 και το 2001 οργανώθηκαν αποστολές ελέγχου. Μολονότι στη διάρκεια αυτών των αποστολών παρατηρήθηκαν σημαντικές βελτιώσεις στις υγειονομικές πρακτικές και στην ανιχνευσιμότητα, υπάρχει συνεχής ανάγκη για την επιβολή ειδικών όρων στα φιστίκια και ορισμένα προϊόντα φιστικιών από το Ιράν για την προστασία της δημόσιας υγείας.\nΦιστίκια και ορισμένα παράγωγα προϊόντα φιστικιών επιτρέπεται να εισάγονται από το Ιράν, με την προϋπόθεση ότι εφαρμόζονται ειδικοί όροι.\nΈνας από αυτούς τους όρους είναι ότι είναι ανάγκη να εξασφαλιστεί ότι η παραγωγή, η διαλογή, ο χειρισμός, η επεξεργασία, η συσκευασία και η μεταφορά φιστικιών και άλλων παράγωγων προϊόντων πραγματοποιείται σύμφωνα με καλές υγειονομικές πρακτικές. Είναι ανάγκη να καθορίζονται τα επίπεδα αφλατοξίνης B1 και ολικής αφλατοξίνης στα δείγματα που λαμβάνονται από το φορτίο αμέσως πριν από την αναχώρησή τους από το Ιράν.\nΕξάλλου είναι ανάγκη να υποβάλλεται τεκμηριωμένη απόδειξη από τις ιρανικές αρχές που θα συνοδεύει κάθε φορτίο φιστικιών καταγωγής ή προέλευσης Ιράν, σχετικά με τις συνθήκες παραγωγής, διαλογής, χειρισμού, επεξεργασίας, συσκευασίας και μεταφοράς και τα αποτελέσματα της εργαστηριακής ανάλυσης του φορτίου για τα επίπεδα αφλατοξίνης B1 και ολικής αφλατοξίνης.\nΓια την προστασία της δημόσιας υγείας, τα κράτη μέλη πρέπει να ενημερώνουν την Επιτροπή με την υποβολή περιοδικών εκθέσεων για όλα τα αναλυτικά αποτελέσματα των επίσημων ελέγχων που διεξάγονται στις παρτίδες φιστικιών και ορισμένων άλλων παράγωγων προϊόντων καταγωγής ή προέλευσης Ιράν. Οι εκθέσεις αυτές υποβάλλονται πέραν της υποχρέωσης κοινοποίησης, βάσει του συστήματος έγκαιρης προειδοποίησης για τα τρόφιμα και τις ζωοτροφές (RASFF) που θεσπίζεται με τον κανονισμό (ΕΚ) αριθ. 178/2002.\nΕίναι σημαντικό να εξασφαλιστεί ότι η δειγματοληψία και η ανάλυση των φορτίων φιστικιών και άλλων παράγωγων προϊόντων από το Ιράν πραγματοποιούνται με εναρμονισμένο τρόπο σε όλη την Κοινότητα.\nΑπό ελέγχους που διενεργήθηκαν το 2003 και 2004 προέκυψε ότι σε πολυάριθμα φορτία φιστικιών από το Ιράν τα επίπεδα αφλατοξίνης υπερβαίνουν τα ανώτατα επιτρεπόμενα όρια. Συνεπώς, είναι ανάγκη να περιοριστεί η ισχύς του υγειονομικού πιστοποιητικού ώστε να περιοριστεί η διάρκεια μεταφοράς και αποθήκευσης, όταν μπορούν να διαμορφωθούν αφλατοξίνες.\nΗ εφαρμογή της παρούσας απόφασης πρέπει να αναθεωρείται υπό το φως των στοιχείων και των εγγυήσεων που παρέχονται από τις αρμόδιες αρχές του Ιράν και βάσει των αποτελεσμάτων από τις δοκιμές που διενεργούνται από τα κράτη μέλη προκειμένου να αξιολογηθεί εάν οι ειδικοί όροι που προβλέπονται στο άρθρο 1 εξασφαλίζουν ικανοποιητικά επίπεδα προστασίας της δημόσιας υγείας εντός της Κοινότητας και εάν εξακολουθούν να είναι απαραίτητοι.\nΤα μέτρα που προβλέπονται από την παρούσα απόφαση έχουν σημαντικό αντίκτυπο στους πόρους που διαθέτουν τα κράτη μέλη για ελεγκτικούς σκοπούς. Συνεπώς, είναι σκόπιμο να ζητηθεί ότι όλα τα έξοδα που προκύπτουν από τη δειγματοληψία, την ανάλυση, την αποθήκευση και όλα τα έξοδα που προκύπτουν από επίσημα μέτρα που λαμβάνονται από επίσημα μέτρα που λαμβάνονται λόγω μη συμμόρφωσης των φορτίων πρέπει να επιβαρύνουν τους εισαγωγείς ή τις ενδιαφερόμενες επιχειρήσεις τροφίμων.\nΗ απόφαση 97/830/ΕΚ καταργείται αντίστοιχα.\nΤα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,\n1. Επιτρέπεται η εισαγωγή από τα κράτη μέλη:\nφιστικιών που υπάγονται στον κωδικό ΣΟ 0802 50 00,\nτων ψημένων φιστικιών που υπάγονται στους κωδικούς ΣΟ 2008 19 13 και 2008 19 93,\nπροέλευσης ή αποστολής Ιράν, μόνο στις περιπτώσεις που το σχετικό φορτίο συνοδεύεται από τα αποτελέσματα των επίσημων δειγματοληψιών και αναλύσεων και από το υγειονομικό πιστοποιητικό του παραρτήματος Ι που πρέπει να είναι συμπληρωμένο, υπογεγραμμένο και ελεγμένο από τον εκπρόσωπο του ιρανικού υπουργείου Υγείας. Το υγειονομικό πιστοποιητικό ισχύει για εισαγωγές που πραγματοποιούνται εντός τεσσάρων μηνών από την ημερομηνία έκδοσης του υγειονομικού πιστοποιητικού.\n2. Τα προϊόντα που καλύπτονται από την παράγραφο 1 μπορούν να εισάγονται στην Κοινότητα μόνον από τα σημεία εισόδου που απαριθμούνται στο παράρτημα II.\n3. Κάθε φορτίο προϊόντων που καλύπτεται από την παράγραφο 1 πρέπει να επισημαίνεται με κωδικό που αντιστοιχεί στον κωδικό που αναφέρεται στα αποτελέσματα της επίσημης δειγματοληψίας και ανάλυσης και του υγειονομικού πιστοποιητικού που αναφέρεται στην παράγραφο 1.\n4. Οι αρμόδιες αρχές κάθε κράτους μέλους φροντίζουν ώστε τα προϊόντα που καλύπτονται από την παράγραφο 1 να υποβάλλονται σε ελέγχους τεκμηρίωσης για να εξασφαλιστεί ότι συμμορφώνονται με τις απαιτήσεις όσον αφορά το υγειονομικό πιστοποιητικό και τα αποτελέσματα δειγματοληψίας που αναφέρονται στην παράγραφο 1.\n5. Οι αρμόδιες αρχές κάθε κράτους μέλους λαμβάνουν δείγματα προς ανάλυση από κάθε φορτίο προϊόντων που καλύπτονται από την παράγραφο 1 για ανάλυση της αφλατοξίνης B1 και ολικής αφλατοξίνης πριν από τη διάθεση του στην αγορά από το σημείο εισόδου στην Κοινότητα.\nΤα κράτη μέλη υποβάλλουν στην Επιτροπή ανά τρίμηνο έκθεση με όλα τα αναλυτικά αποτελέσματα των επισήμων ελέγχων στα φορτία των προϊόντων που καλύπτονται από την παράγραφο 1. Η εν λόγω έκθεση υποβάλλεται το μήνα που ακολουθεί κάθε τρίμηνο (Απρίλιος, Ιούλιος, Οκτώβριος και Ιανουάριος).\n6. Κάθε φορτίο που υποβάλλεται σε δειγματοληπτική εξέταση και ανάλυση παρακρατείται πριν από τη διάθεσή του στην αγορά από το σημείο εισόδου στην Κοινότητα, για ανώτατη περίοδο 15 εργάσιμων ημερών. Οι αρμόδιες αρχές του κράτους μέλους εισαγωγής εκδίδουν συνοδευτικό επίσημο έγγραφο που βεβαιώνει ότι το φορτίο υποβλήθηκε σε επίσημη δειγματοληπτική εξέταση και ανάλυση και παραθέτει το αποτέλεσμα της ανάλυσης.\n7. Σε περίπτωση που το φορτίο χωρίζεται σε διάφορα μέρη, αντίγραφα του υγειονομικού πιστοποιητικού και των συνοδευτικών επίσημων εγγράφων που αναφέρονται στις παραγράφους 1 και 6, επικυρωμένα από την αρμόδια αρχή του κράτους μέλους στο έδαφος του οποίου πραγματοποιήθηκε ο χωρισμός του φορτίου, συνοδεύουν κάθε ένα από τα μέρη του φορτίου έως το στάδιο και καθ’ όλη τη διάρκεια της χονδρικής πώλησης.\nΗ παρούσα απόφαση αναθεωρείται υπό το φως των στοιχείων και των εγγυήσεων που παρέχονται από τις αρμόδιες αρχές του Ιράν και βάσει των αποτελεσμάτων από τις δοκιμές που διενεργούνται από τα κράτη μέλη προκειμένου να αξιολογηθεί εάν οι ειδικοί όροι που προβλέπονται στο άρθρο 1 εξασφαλίζουν ικανοποιητικά επίπεδα προστασίας της δημόσιας υγείας εντός της Κοινότητας και εάν εξακολουθούν να είναι απαραίτητοι.\nΌλα τα έξοδα που προκύπτουν από τη δειγματοληψία, την ανάλυση, την αποθήκευση και την έκδοση των συνοδευτικών επίσημων εγγράφων και των αντιγράφων του υγειονομικού πιστοποιητικού και των συνοδευτικών εγγράφων σύμφωνα με το άρθρο 1 παράγραφο 4 έως 7 επιβαρύνουν την αρμόδια για το φορτίο επιχείρηση τροφίμων ή τον αντιπρόσωπό της.\nΕπίσης, όλα τα έξοδα που σχετίζονται με τα επίσημα μέτρα που λαμβάνουν οι αρμόδιες αρχές λόγω της μη συμμόρφωσης των φορτίων φιστικιών και ορισμένων άλλων παράγωγων προϊόντων καταγωγής ή προέλευσης Ιράν επιβαρύνουν την αρμόδια για το φορτίο επιχείρηση τροφίμων ή τον αντιπρόσωπό της.\nΗ απόφαση 97/830/ΕΚ καταργείται.\nΗ παρούσα απόφαση εφαρμόζεται από την 1η Φεβρουαρίου 2005.\nΤα κράτη μέλη λαμβάνουν τα αναγκαία μέτρα για να συμμορφωθούν με την παρούσα απόφαση. Ενημερώνουν αμέσως την Επιτροπή σχετικά με αυτά.\nΒρυξέλλες, 26 Ιανουαρίου 2005.\n(1) ΕΕ L 31 της 1.2.2002, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1642/2003 (ΕΕ L 245 της 29.9.2003, σ. 4).\n(2) ΕΕ L 343 της 13.12.1997, σ. 30· απόφαση όπως τροποποιήθηκε τελευταία από την απόφαση 2004/429/ΕΚ της Επιτροπής, της 29ης Απριλίου 2004 (ΕΕ L 154 της 30.4.2004, σ. 19, δημοσιεύτηκε διορθωτικό στην ΕΕ L 189 της 27.5.2004, σ. 13).\n(3) ΕΕ L 175 της 19.7.1993, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).\n(4) ΕΕ L 139 της 30.4.2004, σ. 1, δημοσιεύτηκε διορθωτικό στην ΕΕ L 226 της 25.6.2004, σ. 3.\nΚατάλογος των σημείων εισόδου από τα οποία εισάγονται στην Ευρωπαϊκή Κοινότητα φιστίκια και άλλα ορισμένα παράγωγα προϊόντα καταγωγής ή προέλευσης Ιράν\nAntwerpen, Zeebrugge, Brussel/Bruxelles, Aalst\nCelní úřad Praha D5\nAll Danish harbours and airports\nHZA Lörrach — ZA Weil am Rhein — Autobahn, HZA Stuttgart — ZA Flughafen, HZA München — ZA München — Flughafen, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) — ZA Autobahn, HZA Cottbus — ZA Forst — Autobahn, HZA Bremen — ZA Neustädter Hafen, HZA Bremen — ZA Bremerhaven, HZA Hamburg — Hafen — ZA Waltershof, HZA Hamburg-Stadt, HZA Itzehoe — ZA Hamburg — Flughafen, HZA Frankfurt-am-Main-Flughafen, HZA Braunschweig — Abfertigungsstelle, HZA Hannover Hamburger Allee, HZA Koblenz — ZA Hahn-Flughafen, HZA Oldenburg — ZA Wilhelmshaven, HZA Bielefeld — ZA Eckendorfer Straße Bielefeld, HZA Erfurt — ZA Eisenach, HZA Potsdam — ZA Ludwigsfelde, HZA Potsdam — ZA Berlin-Flughafen Schönefeld, HZA Augsburg — ZA Memmingen, HZA Ulm — ZA Ulm (Donautal), HZA Karlsruhe — ZA Karlsruhe, HZA Berlin — ZA Dreilinden, HZA Gießen — ZA Gießen, HZA Gießen — ZA Marburg, HZA Singen — ZA Bahnhof, HZA Lörrach — ZA Weil am Rhein — Schusterinsel, HZA Hamburg-Stadt — ZA Oberelbe, HZA Hamburg-Stadt — ZA Oberelbe — Abfertigungsstelle Billbrook, HZA Hamburg-Stadt — ZA Oberelbe — Abfertigungsstelle Großmarkt, HZA Potsdam — ZA Berlin — Flüghafen Schönefeld, HZA Düsseldorf — ZA Düsseldorf Nord, HZA Stralsund (HZA HST) — ZA Ludwigslust (ZA LWL)\nMuuga port BIP, Paljassaare port BIP, Paldiski-Lõuna port BIP, Dirhami port BIP, Luhamaa road BIP, Narva road BIP\nΑθήνα, Πειραιάς, Ελευσίνα, Αεροδρόμιο των Αθηνών, Θεσσαλονίκη, Βόλος, Πάτρα, Ηράκλειο της Κρήτης, Αεροδρόμιο της Κρήτης, Εύζωνοι, Ειδομένη, Ορμένιο, Κήποι, Κακαβιά, Νίκη, Προμαχώνας, Πύθιο, Ηγουμενίτσα, Κρυσταλοπηγή\nAlgeciras (Puerto), Alicante (Aeropuerto, Puerto), Almeria (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cadiz (Puerto), Cartagena (Puerto), Castellon (Puerto), Ceuta (Puerto), Gijón (Puerto), Huelva (Puerto), Irun (Carretera), La Coruña (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Malaga (Aeropuerto, Puerto), Marin (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcia (Puerto), Vitoria (Aeropuerto), Zaragoza (Aeropuerto)\nMarseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion\nDublin — Port and Airport,\nCork — Port and Airport,\nShannon — Airport\nUfficio Sanità Marittima ed Aerea di Ancona\nUfficio Sanità Marittima ed Aerea di Bari\nUfficio Sanità Marittima ed Aerea di Genova\nUfficio Sanità Marittima di Livorno\nUfficio Sanità Marittima ed Aerea di Napoli\nUfficio Sanità Marittima di Ravenna\nUfficio Sanità Marittima di Salerno\nUfficio Sanità Marittima ed Aerea di Trieste\nDogana di Fernetti — Interporto Monrupino (Trieste)\nUfficio di Sanità Marittima di La Spezia\nUfficio di Sanità Marittima e Aerea di Venezia\nUfficio di Sanità Marittima e Aerea di Reggio Calabria\nLimassol Port, Larnaca Airport\nGrebneva — road with Russia\nTerehova — road with Russia\nPātarnieki — road with Byelorussia\nSilene — road with Byelorussia\nDaugavpils — railway commodity station\nRēzekne — railway commodity station\nLiepāja — sea port\nVentspils — sea port\nRīga — sea port\nRīga — airport Rīga\nRīga — Latvian Post\nRoad: Kybartai, Lavoriškės, Medininkai, Panemunė, Šalčininkai.\nSeaport: Malkų įlankos, Molo, Pilies.\nRailway: Kena, Kybartai, Pagėgiai\nCentre Douanier, Croix de Gasperich, Luxembourg\nAdministration des Douanes et Accises, Bureau Luxembourg — Aéroport, Niederanven\nFerihegy — Budapest — airport\nZáhony — Szabolcs-Szatmár-Bereg — road\nEperjeske — Szabolcs-Szatmár-Bereg — railway\nNagylak — Csongrád — road\nLökösháza — Békés — railway\nRöszke — Csongrád — road\nKelebia — Bács-Kiskun — railway\nLetenye — Zala — road\nGyékényes — Somogy —railway\nMohács — Baranya — port\nMalta Freeport, the Malta International Airport and the Grand Harbour.\nAll harbours and airports and all border stations\nHZA Feldkirch, HZA Graz, Nickelsdorf, Spielfeld, HZA Wien, ZA Wels, ZA\nKledering, ZA Flughafen Wien, HZA Salzburg, ZA Klingenbach/Zweigstelle\nSopron, ZA Karawankentunnel, ZA Villach\nBezledy — Warmińsko – Mazurskie — road border point\nKuźnica Białostocka — Podlaskie — road border point\nBobrowniki — Podlaskie — road border point\nKoroszczyn — Lubelskie — road border point\nDorohusk — Lubelskie — road and railway border point\nGdynia — Pomorskie — seaport border point\nGdańsk — Pomorskie — seaport border point\nMedyka-Przemyśl — Podkarpackie — railway border point\nMedyka — Podkarpackie — road border point\nKorczowa — Podkarpackie — road border point\nJasionka — Podkarpackie — airport border point\nSzczecin — Zachodnio – Pomorskie — seaport border point\nŚwinoujście — Zachodnio – Pomorskie — seaport border point\nKołobrzeg — Zachodnio – Pomorskie — seaport border point\nObrežje — road border crossing\nKoper — port border crossing\nDobova — railway border crossing\nLjubljana (railway and road)\nSežana (railway and road)\nVyšné Nemecké — road, Čierna nad Tisou — railway\nAll Finnish Customs Offices.\nGöteborg, Stockholm, Helsingborg, Landvetter, Arlanda, Norrköping\nBelfast, Dover, Felixstowe, Gatwick Airport, Goole, Grimsby, Harwich, Heathrow Airport, Hull, Immingham, Ipswich, Leith, Liverpool, London (including Tilbury, Thamesport and Sheerness), Manchester Airport, Manchester Containerbase, Manchester International Freight Terminal, Manchester (including Ellesmere Port), Middlesbrough, Southampton.\nτης 28ης Ιανουαρίου 2005\nγια τροποποίηση της απόφασης 2003/71/ΕΚ όσον αφορά την περίοδο ισχύος της\n[κοινοποιηθείσα υπό τον αριθμό E(2005) 186]\nτην οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7 της οδηγίας,\nτην οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6 της οδηγίας,\nΗ εκδήλωση κρουσμάτων λοιμώδους αναιμίας του σολομού (ΛΑΣ) στις Νήσους Φερόε οδήγησε στην έκδοση της απόφασης 2003/71/ΕΚ της Επιτροπής, της 29ης Ιανουαρίου 2003, για ορισμένα μέτρα προστασίας από τη λοιμώδη αναιμία του σολομού στις Νήσους Φερόε (3).\nΠαρά τα μέτρα ελέγχου που ελήφθησαν από τις Νήσους Φερόε, εκδηλώθηκαν περαιτέρω κρούσματα ΛΑΣ το 2004, τα οποία κοινοποιήθηκαν από το εν λόγω κράτος στην Επιτροπή.\nΟι Νήσοι Φερόε υπέβαλαν στην υποομάδα που συστάθηκε βάσει της συμφωνίας ΕΕ-Νήσων Φερόε (4) σχέδιο επέμβασης, σύμφωνα με το άρθρο 15 της οδηγίας 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών (5). Το σχέδιο επέμβασης περιλαμβάνει ένα πρόγραμμα απόσυρσης, σύμφωνα με το άρθρο 6 της οδηγίας 93/53/ΕΟΚ. Το σχέδιο επέμβασης περιλαμβανομένων των διαδικασιών εμβολιασμού καθώς και το πρόγραμμα απόσυρσης υποβλήθηκαν τον Σεπτέμβριο του 2004 και εγκρίθηκαν από την υποομάδα.\nΛόγω της επιδημιολογικής κατάστασης στις Νήσους Φερόε και της εφαρμογής στρατηγικής ελέγχου, συμπεριλαμβανομένου του εμβολιασμού, τα προστατευτικά μέτρα που περιλαμβάνονται στην απόφαση 2003/71/ΕΚ πρέπει να συνεχίσουν να εφαρμόζονται για όσο διάστημα εφαρμόζεται ο εμβολιασμός. Ο εμβολιασμός αναμένεται να εξακολουθήσει να εφαρμόζεται ως στρατηγική ελέγχου τα επόμενα δύο χρόνια τουλάχιστον.\nΗ απόφαση 2003/71/ΕΚ θα πρέπει επομένως να τροποποιηθεί για να παραταθεί η περίοδος ισχύος της.\nΤα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,\nΣτο άρθρο 6 της απόφασης 2003/71/ΕΚ, η «31η Ιανουαρίου 2005» αντικαθίσταται από την «31η Ιανουαρίου 2007».\nΒρυξέλλες, 28 Ιανουαρίου 2005.\n(1) ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.\n(2) ΕΕ L 24 της 30.1.1998, σ. 9· οδηγία, όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).\n(3) ΕΕ L 26 της 31.1.2003, σ. 80· απόφαση, όπως τροποποιήθηκε τελευταία από την απόφαση 2004/160/ΕΚ (ΕΕ L 50 της 20.2.2004, σ. 65).\n(4) ΕΕ L 53 της 22.2.1997, σ. 2.\n(5) ΕΕ L 175 της 19.7.1993, σ. 23· οδηγία όπως τροποποιήθηκε τελευταία από την πράξη προσχώρησης του 2003.\nπου επιτρέπει στη Σουηδία να χρησιμοποιεί το σύστημα που θεσπίζεται με τον τίτλο I του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου για την αντικατάσταση των ερευνών επί του ζωικού κεφαλαίου των βοοειδών\n[κοινοποιηθείσα υπό τον αριθμό E(2005) 194]\n(Το κείμενο στη σουηδική γλώσσα είναι το μόνο αυθεντικό)\nτην οδηγία 93/24/ΕΟΚ του Συμβουλίου, της 1ης Ιουνίου 1993, σχετικά με τη διεξαγωγή στατιστικών ερευνών στον τομέα παραγωγής βοοειδών (1), και ιδίως το άρθρο 1 παράγραφοι 2 και 3,\nΟ τίτλος I του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου (2) θεσπίζει ένα σύστημα αναγνώρισης και καταγραφής των βοοειδών.\nΗ απόφαση 1999/571/ΕΚ της Επιτροπής αναγνωρίζει τον πλήρως επιχειρησιακό χαρακτήρα της σουηδικής βάσης δεδομένων για τα βοοειδή (3).\nΣύμφωνα με την οδηγία 93/24/ΕΟΚ μπορεί να επιτραπεί στα κράτη μέλη, ύστερα από αίτησή τους, να χρησιμοποιούν διοικητικές στατιστικές πηγές αντί των ερευνών επί του ζωικού κεφαλαίου, εφόσον ικανοποιούν τις υποχρεώσεις που απορρέουν από την εν λόγω οδηγία.\nΣε υποστήριξη της αίτησης που υπέβαλε στις 29 Οκτωβρίου 2003, η Σουηδία υπέβαλε τεχνικά έγγραφα τεκμηρίωσης σχετικά με τη δομή και την ενημέρωση της βάσης δεδομένων που αναφέρεται στον τίτλο Ι του κανονισμού (ΕΚ) αριθ. 1760/2000 και τις μεθόδους υπολογισμού των στατιστικών δεδομένων.\nΣυγκεκριμένα, η Σουηδία πρότεινε μεθόδους υπολογισμού για τη λήψη στατιστικών πληροφοριών για τις κατηγορίες που αναφέρονται στο άρθρο 3 παράγραφος 1 της οδηγίας 93/24/ΕΟΚ, οι οποίες δεν είναι άμεσα διαθέσιμες στη βάση δεδομένων που αναφέρεται στον τίτλο Ι του κανονισμού (ΕΚ) αριθ. 1760/2000. Η Σουηδία πρέπει να λάβει όλα τα αναγκαία μέτρα ώστε να εξασφαλίζεται ότι αυτές οι μέθοδοι υπολογισμού εξασφαλίζουν την ακρίβεια των στατιστικών στοιχείων.\nΜετά την εξέταση της αίτησης με βάση τα τεχνικά έγγραφα τεκμηρίωσης που υπέβαλαν οι αρχές της Σουηδίας, ενδείκνυται η έγκριση της αίτησης.\nΗ παρούσα απόφαση είναι σύμφωνη με τη γνώμη της μόνιμης επιτροπής γεωργικών στατιστικών, που έχει συσταθεί με την απόφαση 72/279/ΕΟΚ του Συμβουλίου (4),\nΕπιτρέπεται στη Σουηδία να αντικαταστήσει τις στατιστικές έρευνες για το ζωικό κεφάλαιο βοοειδών, που προβλέπονται από την οδηγία 93/24/ΕΟΚ, με τη χρήση του συστήματος αναγνώρισης και καταγραφής των βοοειδών που αναφέρεται στον τίτλο I του κανονισμού (ΕΚ) αριθ. 1760/2000 για να λαμβάνει όλα τα στατιστικά δεδομένα που απαιτούνται για να συμμορφωθεί με τις υποχρεώσεις που απορρέουν από την εν λόγω οδηγία.\nΑν το σύστημα που αναφέρεται στο άρθρο 1 παύσει να είναι επιχειρησιακό ή αν το περιεχόμενό του δεν επιτρέπει πλέον να λαμβάνονται αξιόπιστες στατιστικές πληροφορίες σχετικά με όλες ή ορισμένες κατηγορίες βοοειδών, η Σουηδία θα πρέπει να επιστρέψει σε ένα σύστημα στατιστικών ερευνών για την αξιολόγηση του ζωικού κεφαλαίου των βοοειδών ή των σχετικών κατηγοριών.\nΗ παρούσα απόφαση απευθύνεται στο Βασίλειο της Σουηδίας.\n(1) ΕΕ L 149 της 21.6.1993, σ. 5· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).\n(2) ΕΕ L 204 της 11.8.2000, σ. 1· κανονισμός όπως τροποποιήθηκε τελευταία από την πράξη προσχώρησης του 2003.\n(3) ΕΕ L 273 της 23.10.1999, σ. 14.\n(4) ΕΕ L 179 της 7.8.1972, σ. 1.\nΚΑΤΕΥΘΥΝΤΉΡΙΑ ΓΡΑΜΜΉ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ\nτης 21ης Ιανουαρίου 2005\nπου τροποποιεί την κατευθυντήρια γραμμή ΕΚΤ/2001/3 σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο (σύστημα TARGET)\nΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,\nτη συνθήκη για την ίδρυση της Ευρωπαϊκής Κοινότητας, και ιδίως το άρθρο 105 παράγραφος 2 πρώτη και τέταρτη περίπτωση,\nτο καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 3.1, 12.1, 14.3, 17, 18 και 22,\nΣτις 24 Οκτωβρίου 2002 το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) έλαβε υπόψη μία σειρά διαφορετικών επιλογών, οι οποίες επιτρέπουν στις κεντρικές τράπεζες να συνδεθούν με το σύστημα TARGET με τρόπο άλλο από τη διασύνδεση. Αποφασίστηκε επίσης ότι, μετά την προσχώρηση των δέκα νέων κρατών μελών στην ΕΕ την 1η Μαΐου 2004, επρόκειτο να παρασχεθούν στις κεντρικές τους τράπεζες τα ίδια δικαιώματα και υποχρεώσεις με τις υπόλοιπες κεντρικές τράπεζες όσον αφορά τη σύνδεση με το σύστημα TARGET βάσει μίας εκ των παραπάνω επιλογών. Κατόπιν τούτου καθίσταται αναγκαία η τροποποίηση της κατευθυντήριας γραμμής ΕΚΤ/2001/3 σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο (σύστημα TARGET) (1).\nΜία περαιτέρω, μικρότερης εμβέλειας τροποποίηση της κατευθυντήριας γραμμής ΕΚΤ/2001/3 απαιτείται προκειμένου να καταστεί εμφανής η τρέχουσα πρακτική όσον αφορά την πρόσβαση των συμμετεχόντων στο σύστημα TARGET.\nΣύμφωνα με τα άρθρα 12.1 και 14.3 του καταστατικού, οι κατευθυντήριες γραμμές της ΕΚΤ αποτελούν αναπόσπαστο μέρος του κοινοτικού δικαίου,\nΕΞΕΔΩΣΕ ΤΗΝ ΠΑΡΟΥΣΑ ΚΑΤΕΥΘΥΝΤΗΡΙΑ ΓΡΑΜΜΗ:\nΗ κατευθυντήρια γραμμή ΕΚΤ/2001/3 τροποποιείται ως εξής:\nΤο άρθρο 1 τροποποιείται ως εξής:\nΛαμβανομένης υπόψη της αλφαβητικής σειράς παρεμβάλλονται οι ακόλουθοι ορισμοί:\n«με τον όρο “συνδεδεμένη ΕθνΚΤ” νοείται η ΕθνΚΤ, της οποίας το σύστημα διακανονισμού σε συνεχή χρόνο (ΣΔΣΧ) συνδέεται με το σύστημα TARGET μέσω μίας ΕθνΚΤ παροχής υπηρεσιών,\nμε τον όρο “μη συμμετέχοντα κράτη μέλη” νοούνται τα κράτη μέλη που δεν έχουν υιοθετήσει το ενιαίο νόμισμα σύμφωνα με τη συνθήκη,\nμε τον όρο “ΕθνΚΤ παροχής υπηρεσιών” νοείται η ΕθνΚΤ: i) το ΣΔΣΧ της οποίας συνδέεται με το σύστημα TARGET μέσω του μηχανισμού διασύνδεσης και ii) η οποία παρέχει υπηρεσίες σε μία συνδεδεμένη ΕθνΚΤ ενόψει της επεξεργασίας διασυνοριακών πληρωμών στο πλαίσιο του συστήματος TARGET, δημιουργώντας κατ’ αυτόν τον τρόπο διμερή ζεύξη,».\nΟ ορισμός του ΕΟΧ αντικαθίσταται από το ακόλουθο κείμενο:\n«με τον όρο “ΕΟΧ” νοείται ο Ευρωπαϊκός Οικονομικός Χώρος, όπως καθορίστηκε στη συμφωνία για τον Ευρωπαϊκό Οικονομικό Χώρο που συνήψαν στις 2 Μαΐου 1992 η Ευρωπαϊκή Κοινότητα και τα κράτη μέλη της με τα κράτη μέλη της Ευρωπαϊκής Ζώνης Ελευθέρων Συναλλαγών, όπως τροποποιήθηκε,».\nΟ ορισμός της οριστικής πληρωμής ή ανέκκλητης πληρωμής ή οριστικού διακανονισμού αντικαθίσταται από το ακόλουθο κείμενο:\n«με τους όρους “οριστική πληρωμή” ή “ανέκκλητη πληρωμή” ή “οριστικός διακανονισμός” νοείται ότι η συνδεδεμένη ΕθνκΤ, η αποστέλλουσα ΕθνΚΤ/ΕΚΤ, το αποστέλλον μέλος ή τρίτος δεν μπορεί να ανακαλεί, αναστρέφει ή ακυρώνει το διακανονισμό μιας εντολής πληρωμής, ακόμη και στην περίπτωση που έχει κινηθεί διαδικασία αφερεγγυότητας κατά κάποιου συμμετέχοντα, εξαιρουμένων των περιπτώσεων ύπαρξης ελαττωμάτων στις υποκείμενες συναλλαγές ή εντολές πληρωμής, που προκύπτουν από αξιόποινες ή δόλιες πράξεις (στις τελευταίες συμπεριλαμβάνεται η προνομιακή μεταχείριση και η σε περίπτωση αφερεγγυότητας διενέργεια, εντός της ύποπτης περιόδου, συναλλαγών σε αξία χαμηλότερη από την πραγματική), εφόσον έτσι αποφασίζει κατά περίπτωση η αρμόδια δικαστική αρχή ή άλλο αρμόδιο σώμα επίλυσης διαφορών, ή που προκύπτουν από λάθος,».\nΟ ορισμός των λογαριασμών διασύνδεσης κεντρικών τραπεζών αντικαθίσταται από το ακόλουθο κείμενο:\n«με τον όρο “λογαριασμοί διασύνδεσης κεντρικών τραπεζών” νοούνται οι λογαριασμοί που κάθε ΕθνΚΤ και η ΕΚΤ ανοίγουν η μία για την άλλη στα βιβλία τους, με την επιφύλαξη των διατάξεων του άρθρου 4α της παρούσας κατευθυντήριας γραμμής, για τη διενέργεια διασυνοριακών πληρωμών στο πλαίσιο του συστήματος TARGΕΤ· δικαιούχος κάθε τέτοιου λογαριασμού είναι η ΕΚΤ ή η ΕθνΚΤ, στο όνομα της οποίας ανοίγεται,».\nΟ ορισμός της δυσλειτουργίας ενός εθνικού ΣΔΣΧ ή δυσλειτουργίας του συστήματος TARGET ή δυσλειτουργίας αντικαθίστανται από το ακόλουθο κείμενο:\n«με τον όρο “δυσλειτουργία ενός εθνικού ΣΔΣΧ” ή “δυσλειτουργία του συστήματος TARGET” ή “δυσλειτουργία” νοείται κάθε τεχνική δυσχέρεια, ελάττωμα ή βλάβη στην τεχνική υποδομή ή/και στα συστήματα ηλεκτρονικών υπολογιστών οποιουδήποτε εθνικού ΣΔΣΧ ή του μηχανισμού πληρωμών της ΕΚΤ ή των συνδέσεων ηλεκτρονικού δικτύου στο πλαίσιο του μηχανισμού διασύνδεσης ή ορισμένης διμερούς ζεύξης, ή κάθε άλλο γεγονός που σχετίζεται με κάποιο εθνικό ΣΔΣΧ ή με το μηχανισμό πληρωμών της ΕΚΤ, με το μηχανισμό διασύνδεσης ή με οποιαδήποτε διμερή ζεύξη, που καθιστά αδύνατη την αυθημερόν εκτέλεση και ολοκλήρωση της επεξεργασίας εντολών πληρωμής στο πλαίσιο του συστήματος TARGΕΤ· ο ορισμός καλύπτει επίσης τις περιπτώσεις ταυτόχρονης εκδήλωσης δυσλειτουργίας σε περισσότερα εθνικά ΣΔΣΧ (για παράδειγμα, εξαιτίας αδυναμίας λειτουργίας που σχετίζεται με τον παροχέα υπηρεσιών δικτύου),».\nΟ ορισμός των πάγιων διευκολύνσεων αντικαθίσταται από το ακόλουθο κείμενο:\n(δεν αφορά το ελληνικό κείμενο).\nΤο άρθρο 2 αντικαθίσταται από το ακόλουθο κείμενο:\nΠεριγραφή του συστήματος TARGET\n1. Το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο είναι ένα σύστημα διακανονισμού σε συνεχή χρόνο για το ευρώ. Το σύστημα TARGET αποτελείται από τα εθνικά ΣΔΣΧ, το μηχανισμό πληρωμών της ΕΚΤ και το μηχανισμό διασύνδεσης. Τα ΣΔΣΧ μπορούν να συνδεθούν με το σύστημα ΤΑRGET μέσω του μηχανισμού διασύνδεσης ή βάσει διμερούς ζεύξης.\n2. Τα ΣΔΣΧ των μη συμμετεχόντων κρατών μελών μπορούν να συνδεθούν με το σύστημα TARGET, εφόσον πληρούν τα ελάχιστα κοινά χαρακτηριστικά που καθορίζονται στο άρθρο 3 και είναι σε θέση να επεξεργάζονται το ευρώ παράλληλα με το οικείο εθνικό νόμισμα. Κάθε σύνδεση ενός ΣΔΣΧ ορισμένου μη συμμετέχοντος κράτους μέλους με το σύστημα TARGET προϋποθέτει τη σύναψη συμβάσεως, βάσει της οποίας οι ενδιαφερόμενες εθνικές κεντρικές τράπεζες συμφωνούν ότι προσχωρούν στους κανόνες και τις διαδικασίες του συστήματος TARGET που αναφέρονται στην παρούσα κατευθυντήρια γραμμή (και, ανάλογα με την περίπτωση, στις προδιαγραφές και τροποποιήσεις που αναφέρονται στην εν λόγω σύμβαση).».\nΤο άρθρο 3 τροποποιείται ως εξής:\nΠροστίθεται το ακόλουθο στοιχείο α)(1)(v):\nεγκατεστημένες στην ΕΕ κεντρικές τράπεζες, τα ΣΔΣΧ των οποίων δεν είναι συνδεδεμένα με το σύστημα TARGET.».\nΤο στοιχείο β) αντικαθίσταται από το ακόλουθο κείμενο:\nΚάθε διασυνοριακή πληρωμή πραγματοποιείται σε ευρώ.».\nΤο στοιχείο γ)(3) αντικαθίσταται από το ακόλουθο κείμενο:\nΌλες οι διασυνοριακές πληρωμές που πραγματοποιούνται στο πλαίσιο του συστήματος TARGET υπόκεινται σε κοινή τιμή, η οποία ορίζεται από το διοικητικό συμβούλιο της ΕΚΤ και αναλύεται στο παράρτημα III.».\nΤο στοιχείο στ)(3) αντικαθίσταται από το ακόλουθο κείμενο:\nΗ ενδοημερήσια πίστωση προϋποθέτει πρόσφορη ενεχυρική εξασφάλιση. Τα επιλέξιμα ενέχυρα συνίστανται στα ίδια περιουσιακά στοιχεία και χρηματοδοτικά μέσα με εκείνα που προβλέπονται για τις πράξεις νομισματικής πολιτικής και υπόκεινται στους ίδιους κανόνες αποτίμησης και ελέγχου του κινδύνου με αυτά. Δεν γίνονται δεκτά από μια ΕθνΚΤ ως υποκείμενα περιουσιακά στοιχεία χρεόγραφα, τα οποία εκδίδει ή για τα οποία εγγυάται ο συμμετέχων ή οποιοσδήποτε άλλος φορέας με τον οποίο ο αντισυμβαλλόμενος διατηρεί στενούς δεσμούς, όπως η έννοια αυτή ορίζεται στο άρθρο 1 παράγραφος 26 της οδηγίας 2000/12/ΕΚ και εφαρμόζεται προκειμένου για τις πράξεις νομισματικής πολιτικής, με εξαίρεση τις υπηρεσιακές μονάδες διαχείρισης κεφαλαίων και τους οργανισμούς του δημόσιου τομέα που αναφέρονται στο άρθρο 3 στοιχείο α)(1) σημεία i) και ii), αντίστοιχα.\nΕπιτρέπεται σε καθεμία από τις εθνικές κεντρικές τράπεζες των μη συμμετεχόντων κρατών μελών, τα ΣΔΣΧ των οποίων είναι συνδεδεμένα με το σύστημα TARGET, σύμφωνα με το άρθρο 2 παράγραφος 2, να καταρτίζει και να διατηρεί κατάλογο επιλέξιμων περιουσιακών στοιχείων, τα οποία μπορούν να χρησιμοποιούνται από ιδρύματα που συμμετέχουν στο οικείο εθνικό ΣΔΣΧ που είναι συνδεδεμένο με το σύστημα TARGET, με σκοπό την ενεχυρική εξασφάλιση των χορηγούμενων από τις εν λόγω εθνικές κεντρικές τράπεζες πιστώσεων σε ευρώ, εφόσον τα περιουσιακά στοιχεία του καταλόγου αυτού πληρούν τις ίδιες προδιαγραφές ποιότητας με εκείνες των επιλέξιμων ενεχύρων για τις πράξεις νομισματικής πολιτικής και υπόκεινται στους ίδιους κανόνες αποτίμησης και ελέγχου του κινδύνου με αυτά. Προηγουμένως, η εν λόγω εθνική κεντρική τράπεζα υποβάλλει τον κατάλογο των επιλέξιμων περιουσιακών στοιχείων στην ΕΚΤ για έγκριση.».\nΤο άρθρο 4 τροποποιείται ως εξής:\nΟ τίτλος αντικαθίσταται από το ακόλουθο κείμενο:\n«Ρυθμίσεις για τις διασυνοριακές πληρωμές που πραγματοποιούνται μέσω του μηχανισμού διασύνδεσης»\nΗ εισαγωγική παράγραφος αντικαθίσταται από το ακόλουθο κείμενο:\n«Οι διατάξεις του παρόντος άρθρου εφαρμόζονται στις ρυθμίσεις για τις διασυνοριακές πληρωμές που πραγματοποιούνται ή που πρόκειται να πραγματοποιηθούν μέσω του μηχανισμού διασύνδεσης.».\nΤο στοιχείο β)(3) αντικαθίσταται από το ακόλουθο κείμενο:\nΠαρεμβάλλεται το ακόλουθο άρθρο 4α:\nΡυθμίσεις για τις διασυνοριακές πληρωμές που πραγματοποιούνται μέσω κάποιας ΕθνΚΤ παροχής υπηρεσιών\nΟι διατάξεις του παρόντος άρθρου εφαρμόζονται στις ρυθμίσεις για τις διασυνοριακές πληρωμές που πραγματοποιούνται ή που πρόκειται να πραγματοποιηθούν βάσει διμερούς ζεύξης.\nΠεριγραφή της σύνδεσης\nΌταν διενεργείται μία διασυνοριακή πληρωμή βάσει διμερούς ζεύξης:\nη ΕθνΚΤ παροχής υπηρεσιών λογίζεται ως η λαμβάνουσα ή αποστέλλουσα ΕθνΚΤ, ανάλογα με την περίπτωση, ως προς τις υποχρεώσεις και ευθύνες που σχετίζονται με την επεξεργασία της διασυνοριακής πληρωμής μέσω του μηχανισμού διασύνδεσης έναντι της αποστέλλουσας ή λαμβάνουσας ΕθνΚΤ/ΕΚΤ,\nη συνδεδεμένη ΕθνΚΤ λογίζεται ως η λαμβάνουσα ΕθνΚΤ ή η αποστέλλουσα ΕθνΚΤ, ανάλογα με την περίπτωση, ως προς τις υποχρεώσεις και ευθύνες που σχετίζονται με την πίστωση/χρέωση του λογαριασμού ΣΔΣΧ του λαμβάνοντος/αποστέλλοντος μέλους.\nΆνοιγμα και λειτουργία λογαριασμού για τη συνδεδεμένη ΕθνΚΤ\nΗ ΕθνΚΤ παροχής υπηρεσιών ανοίγει στα βιβλία της λογαριασμό σε ευρώ για τη συνδεδεμένη ΕθνΚΤ.\nΗ ΕθνΚΤ παροχής υπηρεσιών χορηγεί στη συνδεδεμένη ΕθνΚΤ απεριόριστες και μη καλυπτόμενες από ασφάλεια πιστωτικές διευκολύνσεις.\nΓια τη διενέργεια διασυνοριακών πληρωμών, τις οποίες εισάγει ένας συμμετέχων στο ΣΔΣΧ της συνδεδεμένης ΕθνΚΤ, η ΕθνΚΤ παροχής υπηρεσιών χρεώνει το λογαριασμό της συνδεδεμένης ΕθνΚΤ και πιστώνει λογαριασμό ΣΔΣΧ του συμμετέχοντα της ΕθνΚΤ παροχής υπηρεσιών ή πιστώνει τον λογαριασμό διασύνδεσης κεντρικών τραπεζών της λαμβάνουσας ΕθνΚ/ΕΚΤ που τηρείται στην ΕθνΚΤ παροχής υπηρεσιών. Για τη διενέργεια διασυνοριακών πληρωμών με αποδέκτη κάποιον συμμετέχοντα στο ΣΔΣΧ της συνδεδεμένης ΕθνΚΤ, η ΕθνΚΤ παροχής υπηρεσιών χρεώνει το λογαριασμό διασύνδεσης κεντρικών τραπεζών της αποστέλλουσας ΕθνΚ/ΕΚΤ ή χρεώνει λογαριασμό ΣΔΣΧ του συμμετέχοντα της ΕθνΚΤ παροχής υπηρεσιών και πιστώνει το λογαριασμό της συνδεδεμένης ΕθνΚΤ.\nΥποχρεώσεις και ευθύνες της ΕθνΚΤ παροχής υπηρεσιών και της συνδεδεμένης ΕθνΚΤ\nΗ συνδεδεμένη ΕθνΚΤ και η ΕθνΚΤ παροχής υπηρεσιών είναι υπεύθυνες για την ακρίβεια και τη σύνταξη των στοιχείων που παρέχουν η μία στην άλλη, συνομολογούν δε κανόνες οι οποίοι εφαρμόζονται στα εν λόγω στοιχεία.\nΜε τη λήψη ορισμένης εντολής πληρωμής που έχει υποβάλει η συνδεδεμένη ΕθνΚΤ, η ΕθνΚΤ παροχής υπηρεσιών ελέγχει χωρίς καθυστέρηση όλες τις λεπτομέρειες οι οποίες περιέχονται σε αυτή και είναι αναγκαίες για την πρόσφορη επεξεργασία της. Εάν η ΕθνΚΤ παροχής υπηρεσιών εντοπίσει συντακτικά λάθη ή άλλους λόγους απόρριψης μίας εντολής πληρωμής, δεν προβαίνει σε επεξεργασία της, ενώ μεταχειρίζεται τα στοιχεία και την εντολή πληρωμής με βάση ειδικούς κανόνες που η ίδια συνομολογεί με τη συνδεδεμένη ΕθνΚΤ.\nΓια τη διενέργεια ορισμένης διασυνοριακής πληρωμής που εισάγει ένας συμμετέχων στο ΣΔΣΧ της συνδεδεμένης ΕθνΚΤ, η τελευταία χρεώνει το λογαριασμό του εν λόγω συμμετέχοντα και, σύμφωνα με τους όρους που η ίδια συνομολογεί με την ΕθνΚΤ παροχής υπηρεσιών, υποβάλλει σε αυτή αντίστοιχη εντολή πληρωμής.\nΑφού ελέγξει την εγκυρότητα της εντολής πληρωμής που έχει υποβληθεί σύμφωνα με το άρθρο 4α στοιχείο γ)(1)β), η ΕθνΚΤ παροχής υπηρεσιών προβαίνει χωρίς καθυστέρηση στις παρακάτω ενέργειες:\nχρεώνει το λογαριασμό της συνδεδεμένης ΕθνΚΤ και\nαποστέλλει στη συνδεδεμένη ΕθνΚΤ θετική επιβεβαίωση.\nΜε τη χρέωση του λογαριασμού της συνδεδεμένης ΕθνΚΤ, η ΕθνΚΤ παροχής υπηρεσιών πιστώνει χωρίς καθυστέρηση το λογαριασμό ΣΔΣΧ του συμμετέχοντα στο οικείο εθνικό ΣΔΣΧ ή επεξεργάζεται την εντολή πληρωμής μέσω του μηχανισμού διασύνδεσης, σύμφωνα με το άρθρο 4. Όταν η ΕθνΚΤ παροχής υπηρεσιών λάβει από την λαμβάνουσα ΕθνΚΤ/ΕΚΤ θετική ή αρνητική επιβεβαίωση, τη διαβιβάζει στη συνδεδεμένη ΕθνΚΤ.\nΓια τη διενέργεια ορισμένης διασυνοριακής πληρωμής που εισάγει ένας συμμετέχων στο ΣΔΣΧ της ΕθνΚΤ παροχής υπηρεσιών με αποδέκτη κάποιον συμμετέχοντα στο ΣΔΣΧ της συνδεδεμένης ΕθνΚΤ, η ΕθνΚΤ παροχής υπηρεσιών πιστώνει το λογαριασμό της τελευταίας αμέσως μετά τη λήψη της εντολής πληρωμής. Αμέσως μετά, η συνδεδεμένη ΕθνΚΤ πιστώνει το λογαριασμό του συμμετέχοντα στο ΣΔΣΧ της συνδεδεμένης ΕθνΚΤ.\nΓια τη διενέργεια ορισμένης διασυνοριακής πληρωμής που εισάγει ένας συμμετέχων σε ΣΔΣΧ άλλο από εκείνο της ΕθνΚΤ παροχής υπηρεσιών με αποδέκτη κάποιον συμμετέχοντα στο ΣΔΣΧ της συνδεδεμένης ΕθνΚΤ, η ΕθνΚΤ παροχής υπηρεσιών, με τη λήψη ορισμένης εντολής πληρωμής από την αποστέλλουσα ΕθνΚΤ/ΕΚΤ:\nπροβαίνει στις διαδικασίες του άρθρου 4 στοιχεία δ)(1) και δ)(2)α),\nακολούθως, πιστώνει το λογαριασμό της συνδεδεμένης ΕθνΚΤ, την οποία και ειδοποιεί σχετικά, και\nεν συνεχεία αποστέλλει στην αποστέλλουσα ΕθνΚΤ/ΕΚΤ θετική επιβεβαίωση.\nΗ συνδεδεμένη ΕθνΚΤ, με τη λήψη της παραπάνω ειδοποίησης, σημείο ii), πιστώνει αμέσως το λογαριασμό του συμμετέχοντα στο ΣΔΣΧ της.\nΗ ΕθνΚΤ παροχής υπηρεσιών λαμβάνει όλα τα απαραίτητα μέτρα, τα οποία συνομολογεί με τη συνδεδεμένη ΕθνΚΤ, προκειμένου να διασφαλιστεί ότι το σύνολο των πληροφοριών και στοιχείων που είναι απαραίτητα για την πίστωση του λογαριασμού του συμμετέχοντα στο ΣΔΣΧ της συνδεδεμένης ΕθνΚΤ υπό οποιεσδήποτε περιστάσεις τίθενται στη διάθεση της συνδεδεμένης ΕθνΚΤ.\nΟι ώρες λειτουργίας του ΣΔΣΧ της συνδεδεμένης ΕθνΚΤ συνάδουν με τις προδιαγραφές που προβλέπονται στο παράρτημα IV.\nΟριστικός χαρακτήρας των πληρωμών\nΟ οριστικός χαρακτήρας των διασυνοριακών πληρωμών, η επεξεργασία των οποίων γίνεται βάσει διμερούς ζεύξης, καθορίζεται σύμφωνα με τους κανόνες που προβλέπονται στα στοιχεία γ)(2) και δ)(2) του άρθρου 4.\nΜετάβαση της ευθύνης για την εκτέλεση ορισμένης εντολής πληρωμής\nΠροκειμένου για διασυνοριακές πληρωμές τις οποίες εισάγει ένας συμμετέχων στο ΣΔΣΧ της συνδεδεμένης ΕθνΚΤ, η ευθύνη για την εκτέλεση μιας εντολής πληρωμής μεταβαίνει από τη συνδεδεμένη ΕθνΚΤ στην ΕθνΚΤ παροχής υπηρεσιών κατά το χρόνο της χρέωσης του λογαριασμού της συνδεδεμένης ΕθνΚΤ, ο οποίος τηρείται στην ΕθνΚΤ παροχής υπηρεσιών, εν συνεχεία δε μεταβαίνει στη λαμβάνουσα ΕθνΚΤ/ΕΚΤ σύμφωνα με το άρθρο 4 στοιχείο ε). Προκειμένου για διασυνοριακές πληρωμές με αποδέκτη κάποιον συμμετέχοντα στο ΣΔΣΧ της συνδεδεμένης ΕθνΚΤ, η ευθύνη για την εκτέλεση μιας εντολής πληρωμής μεταβαίνει από την αποστέλλουσα ΕθνΚΤ στην ΕθνΚΤ παροχής υπηρεσιών με τη λήψη από την αποστέλλουσα ΕθνΚΤ/ΕΚΤ θετικής επιβεβαίωσης κατά τους όρους του άρθρου 4α) στοιχείο γ)(2)ε)iii).\nΣύστημα διαχείρισης λαθών\nΣτις συνδεδεμένες ΕθνΚΤ εφαρμόζεται το σύστημα που ειδικότερα ορίζεται στο άρθρο 4 στοιχείο στ).\nΣχέση με τον παροχέα υπηρεσιών δικτύου\nΗ συνδεδεμένη ΕθνΚΤ συνδέεται με τον παροχέα υπηρεσιών δικτύου ή διαθέτει σημείο πρόσβασης σε αυτόν. Εναπόκειται στη συνδεδεμένη ΕθνΚΤ να προβάλει αξίωση αποζημίωσης κατά του παροχέα υπηρεσιών δικτύου, εάν υποστεί ζημία λόγω παράβασης των εφαρμοστέων κανόνων· η συνδεδεμένη ΕθνΚΤ υποβάλλει την όποια αξίωσή της απευθείας στον παροχέα υπηρεσιών δικτύου.\nΕνημέρωση των συμμετεχόντων\nΌλες οι ΕθνΚΤ ενημερώνουν τους συμμετέχοντες στα ΣΔΣΧ τους ότι η θετική επιβεβαίωση, την οποία εκδίδει μία ΕθνΚΤ παροχής υπηρεσιών σε σχέση με διασυνοριακές πληρωμές που έχουν ως αποδέκτες συμμετέχοντες στο ΣΔΣΧ κάποιας συνδεδεμένης ΕθνΚΤ, βεβαιώνει την πίστωση του λογαριασμού της συνδεδεμένης ΕθνΚΤ, ο οποίος τηρείται στην ΕθνΚΤ παροχής υπηρεσιών, αλλά όχι την πίστωση του λογαριασμού ενός λαμβάνοντος μέλους, ο οποίος τηρείται στη συνδεδεμένη ΕθνΚΤ. Στο βαθμό που κρίνεται αναγκαίο, οι ΕθνΚΤ τροποποιούν αναλόγως τους κανόνες των οικείων εθνικών ΣΔΣΧ.».\nΤο άρθρο 8 τροποποιείται ως εξής:\nΗ παράγραφος 1 στοιχείο β) αντικαθίσταται από το ακόλουθο κείμενο:\nΟ μηχανισμός αποζημίωσης του συστήματος TARGET εφαρμόζεται σε όλα τα εθνικά ΣΔΣΧ (ανεξαρτήτως του εάν αυτά είναι συνδεδεμένα με το σύστημα TARGET μέσω του μηχανισμού διασύνδεσης ή βάσει διμερούς ζεύξης) και στο μηχανισμό πληρωμών της ΕΚΤ (ΕΡΜ), τίθεται δε στη διάθεση όλων των συμμετεχόντων στο σύστημα TARGET (συμπεριλαμβανομένων των συμμετεχόντων σε εθνικά ΣΔΣΧ συμμετεχόντων κρατών μελών που δεν αποτελούν αντισυμβαλλόμενους σε πράξεις νομισματικής πολιτικής του Ευρωσυστήματος και των συμμετεχόντων σε εθνικά ΣΔΣΧ μη συμμετεχόντων κρατών μελών) σε σχέση με όλες τις πληρωμές που πραγματοποιούνται εντός του συστήματος TARGET (εγχώριες και διασυνοριακές, αδιακρίτως). Ο μηχανισμός αποζημίωσης του συστήματος TARGET δεν εφαρμόζεται σε πελάτες του ΕΡΜ, σύμφωνα με τους όρους που διέπουν τη χρήση του ΕΡΜ (“Terms and Conditions governing the use of the EPM”), οι οποίοι αναρτώνται στην ιστοσελίδα της ΕΚΤ (www.ecb.int) και ενημερώνονται κατά καιρούς.».\nΠαρεμβάλλεται η ακόλουθη παράγραφος 1 στοιχείο γ)α):\nΓια τους σκοπούς του άρθρου 8 παράγραφος 1 στοιχείο γ)ii), μία ΕθνΚΤ παροχής υπηρεσιών δεν λογίζεται ως τρίτος.».\nΠροστίθεται η ακόλουθη παράγραφος 1 στοιχείο στ):\nΌταν μία συνδεδεμένη ΕθνΚΤ αδυνατεί να επεξεργαστεί διασυνοριακές πληρωμές λόγω δυσλειτουργίας του ΣΔΣΧ της ΕθνΚΤ παροχής υπηρεσιών, η τελευταία λογίζεται ως η δυσλειτουργούσα ΕθνΚΤ ως προς τις εν λόγω πληρωμές.».\nΤο άρθρο 9 αντικαθίσταται από το ακόλουθο κείμενο:\nΟι ΕθνΚΤ και η ΕΚΤ δεν ευθύνονται για μη συμμόρφωση προς την παρούσα κατευθυντήρια γραμμή στο βαθμό που, και για όσο διάστημα, αδυνατούν να εκπληρώσουν τις υποχρεώσεις που απορρέουν από την παρούσα κατευθυντήρια γραμμή ή η εκπλήρωση των εν λόγω υποχρεώσεων αναστέλλεται ή καθυστερεί, λόγω γεγονότων που προκύπτουν από ευλόγως μη ελέγξιμα αίτια (συμπεριλαμβανομένων, ενδεικτικά, της ανεπάρκειας ή δυσλειτουργίας του εξοπλισμού, των θεομηνιών, των φυσικών καταστροφών, απεργιών ή εργατικών διαφορών). Τα παραπάνω δεν θίγουν το καθήκον διατήρησης των απαιτούμενων βάσει της παρούσας κατευθυντήριας γραμμής εφεδρικών μέσων και διαδικασιών, εφαρμογής των διαδικασιών αντιμετώπισης λαθών του άρθρου 4 στοιχείο στ) και του άρθρου 4α) στοιχείο δ), στο μέτρο του δυνατού και παρά την επέλευση του γεγονότος ανωτέρας βίας, και καταβολής κάθε ευλόγως δυνατής προσπάθειας για τον περιορισμό των αποτελεσμάτων οποιουδήποτε τέτοιου γεγονότος, ενώ λαμβάνει χώρα.».\nΗ παράγραφος 2 του άρθρου 10 αντικαθίσταται από το ακόλουθο κείμενο:\n«2. Όταν μία τέτοια διαφορά ανακύπτει μεταξύ ΕθνΚΤ, ή μεταξύ κάποιας ΕθνΚΤ και της ΕΚΤ, τα εκατέρωθεν δικαιώματα και υποχρεώσεις ως προς τις εντολές πληρωμής, η επεξεργασία των οποίων γίνεται μέσω του συστήματος TARGET, καθώς και όλα τα άλλα θέματα που αναφέρονται στην παρούσα κατευθυντήρια γραμμή καθορίζονται: i) από τους κανόνες και τις διαδικασίες της παρούσας κατευθυντήριας γραμμής και των παραρτημάτων της και ii) συμπληρωματικά, στην περίπτωση διαφορών από διασυνοριακές πληρωμές, από τη νομοθεσία του κράτους μέλους στο οποίο βρίσκεται η έδρα της λαμβάνουσας ΕθνΚΤ/ΕΚΤ.».\nΤο παράρτημα IV αντικαθίσταται από το κείμενο του παραρτήματος της παρούσας κατευθυντήριας γραμμής.\nΗ παρούσα κατευθυντήρια γραμμή αρχίζει να ισχύει στις 25 Ιανουαρίου 2005.\nΕφαρμόζεται από τις 7 Μαρτίου 2005.\nΗ παρούσα κατευθυντήρια γραμμή απευθύνεται στις εθνικές κεντρικές τράπεζες των συμμετεχόντων κρατών μελών.\nΦρανκφούρτη, 21 Ιανουαρίου 2005.\nΓια το διοικητικό συμβούλιο της ΕΚΤ\nΟ πρόεδρος της ΕΚΤ\n(1) ΕΕ L 140 της 24.5.2001, σ. 72· κατευθυντήρια γραμμή όπως τροποποιήθηκε τελευταία από την κατευθυντήρια γραμμή ΕΚΤ/2004/4 (ΕΕ L 205 της 9.6.2004, σ. 1).\nΩΡΑΡΙΟ ΛΕΙΤΟΥΡΓΙΑΣ ΤΟΥ ΣΥΣΤΗΜΑΤΟΣ TARGET\nΤο σύστημα TARGET και, κατ’ επέκταση, οι ΕθνΚΤ και τα εθνικά ΣΔΣΧ που συμμετέχουν στο σύστημα TARGET ή είναι συνδεδεμένα με αυτό, τηρούν τους ακόλουθους κανόνες όσον αφορά το ωράριο λειτουργίας.\nΏρα αναφοράς για το σύστημα TARGET είναι η “ώρα Ευρωπαϊκής Κεντρικής Τράπεζας”, που ορίζεται ως η τοπική ώρα στην έδρα της ΕΚΤ.\nΤο σύστημα TARGET προβλέπει κοινό ωράριο λειτουργίας από τις 7:00 π.μ. έως τις 6:00 μ.μ.\nΕίναι δυνατή η πρόωρη (ήτοι πριν από τις 7:00 π.μ.) έναρξη, κατόπιν αποστολής ειδοποίησης στην ΕΚΤ:\nγια εγχώριους λόγους (π.χ. προκειμένου να διευκολυνθεί ο διακανονισμός συναλλαγών επί χρεογράφων, να διακανονιστούν υπόλοιπα συστημάτων συμψηφισμού ή να διακανονιστούν άλλες εγχώριες συναλλαγές, όπως ομαδικές συναλλαγές που οι ΕθνΚΤ διοχετεύουν στα ΣΔΣΧ στη διάρκεια της νύχτας) ή\nγια λόγους που άπτονται του ΕΣΚΤ (π.χ. τις ημέρες κατά τις οποίες αναμένεται εξαιρετικά αυξημένος όγκος πληρωμών ή προκειμένου να μειωθεί ο κίνδυνος διακανονισμού κατά την επεξεργασία του σκέλους σε ευρώ των πράξεων συναλλάγματος επί ασιατικών νομισμάτων).\nΓια τις πληρωμές πελατών [εγχώριες και διασυνοριακές (1)] ισχύει καταληκτική ώρα, προσδιοριζόμενη στη μία ώρα πριν από τη συνήθη ώρα κλεισίματος του συστήματος TARGΕΤ· στη διάρκεια του υπολειπόμενου μέχρι το κλείσιμο του συστήματος χρόνου πραγματοποιούνται μόνο διατραπεζικές πληρωμές [εγχώριες και διασυνοριακές (2)] για τη μεταφορά ρευστότητας μεταξύ των συμμετεχόντων. Οι πληρωμές πελατών προσδιορίζονται ως μηνύματα πληρωμής με μορφή MT100 ή αντίστοιχη μορφή εθνικού μηνύματος (που για τις διασυνοριακές διαβιβάσεις θα λάμβανε τη μορφή ΜΤ100). Για την εφαρμογή της καταληκτικής ώρας (5.00 μ.μ.) σε ό,τι αφορά τις εγχώριες πληρωμές αποφασίζει κάθε ΕθνΚΤ, σε συνεργασία με την οικεία τραπεζική κοινότητα. Επιπλέον, οι ΕθνΚΤ μπορούν να εξακολουθήσουν να επεξεργάζονται εγχώριες πληρωμές πελατών, οι οποίες στις 5:00 μ.μ. βρίσκονταν σε σειρά αναμονής.».\n(1) Η καταληκτική ώρα για τις διασυνοριακές πληρωμές πελατών, τις οποίες αποστέλλει ένας συμμετέχων στο ΣΔΣΧ κάποιας συνδεδεμένης ΕθνΚΤ μέσω μίας ΕθνΚΤ παροχής υπηρεσιών, ορίζεται στις 4:52:30 μ.μ.\n(2) Η καταληκτική ώρα για τις διασυνοριακές διατραπεζικές πληρωμές, τις οποίες αποστέλλει ένας συμμετέχων στο ΣΔΣΧ κάποιας συνδεδεμένης ΕθνΚΤ μέσω μίας ΕθνΚΤ παροχής υπηρεσιών, ορίζεται στις 5:52:30 μ.μ.\nΔιορθωτικό στην απόφαση 2005/78/ΕΚ, Ευρατόμ της Επιτροπής, της 1ης Φεβρουαρίου 2005, για την τροποποίηση της απόφασης 2001/844/ΕΚ, ΕΚΑΧ, Ευρατόμ\n( Επίσημη Εφημερίδα της Ευρωπαϊκής Ένωσης L 29 της 2ας Φεβρουαρίου 2005 )\nΗ δημοσίευση της απόφασης 2005/78/ΕΚ, Ευρατόμ πρέπει να θεωρείται άκυρη.


Παναγιώτης Καραγιάννης Παρασκευή, Ιανουαρίου 15, 2016\nΗ Opel, το έχει, ειδικά στα sport αυτοκίνητα. Έτσι, η γερμανική φίρμα δεν θα μπορούσε να αφήσει παραπονεμένους τους φανατικούς της που "ξεσπάνε" σε Corsa και Astra OPC. Για τους πιο "σκληροπυρηνικούς", ετοιμάζει το νέο Opel GT.\nΔεδομένης της... προϊστορίας, το επόμενο GT, το οποίο πιθανότατα θα διατίθεται μόνο κλειστό, θα διαθέτει looks από μικρό supercar, πίσω κίνηση, αλλά και έναν "άγριο" turbo κινητήρα. Σκέψου τώρα: Πόσα τέτοια μοντέλα -σε λογική τιμή- υπάρχουν στην αγορά;


Συμβουλευτικές Υπηρεσίες - Digimark S.A.\nΗ Digimark πρωτοπόρος εταιρεία στην ελληνική αγορά στην σχεδίαση, εγκατάσταση και υποστήριξη Ολοκληρωμένων Συστημάτων Πληροφορικής και Επικοινωνιών, διαθέτει εξειδικευμένη ομάδες Business και Technical Consulting στελεχωμένες με δυναμικό έμπειρο και πλήρως ενημερωμένο επί των τεχνολογικών εξελίξεων.\nΜε την καθοριστική και έγκαιρη τεχνολογική παρέμβαση της Digimark μέσα από σύγχρονες διαδικασίες και με σωστή διάθεση των πόρων της επιχείρησης, επιτυγχάνεται διαρκής αναδιάρθρωση, αύξηση των κερδών και της ανταγωνιστικότητας της επιχείρησης.\nΥπηρεσίες Technical Consulting\nΥπηρεσίες σχεδιασμού κορμού πληροφοριακών συστημάτων, κατάρτισης προδιαγραφών συστήματος\nΥπηρεσίες ελέγχου πληρότητας προτεινόμενων λύσεων σε σχέση με τις ζητούμενες προδιαγραφές\nΚατάρτιση μελετών μετάπτωσης δεδομένων και συνεργασίας σε ανομοιογενή περιβάλλοντα\nΚατάρτιση μελετών αύξησης αποδοτικότητας\nΚατάρτιση μελετών ελέγχου και εφαρμογής για την ασφάλεια


Potamos-etc: Ξέχασαν το 1965;\nΔιαβάζω το "Βήμα" και μου έρχεται να ξεράσω. Βέβαια, η στάση της εφημερίδας αυτής απέναντι στον Γιώργο Παπανδρέου δεν ήταν η καλύτερη. Όμως, από τη στιγμή που έβαλε σε εφαρμογή το σχέδιο ανατροπής του Γιώργου και εγκατάστασης του Βενιζέλου στην προεδρία του ΠΑΣΟΚ, η εφημερίδα και τα πρωτοπαλίκαρά της έχουν σαλτάρει. Θέλουν, δηλαδή, να μας πουν ότι μπροστά στο συμφέρον του ΠΑΣΟΚ δεν λογαριάζουν πρόσωπα; Ποιους κοροϊδεύουν;\nΤο "Βήμα" πλέον δεν υπαινίσσεται, αλλά ευθέως λέει ότι είναι ορατός ο κίνδυνος της διάσπασης του ΠΑΣΟΚ! Εάν κερδίσει ο Γιώργος (που φαίνεται και το πιθανότερο), οδηγούν τον Βενιζέλο στη δημιουργία άλλου κόμματος. Ας το κάνουν. Πάντως, δεν θα πρέπει να ξεχνούν πως όταν το συγκρότημα πήγε να κάνει στροφή υπέρ των αποστατών το 1965, ο κόσμος της Ενωσης Κέντρου που είχε στοιχηθεί πίσω από τον Γεώργιο Παπανδρέου πλημμύρισε τη Χρήστου Λαδά καίγοντας τις εφημερίδες του Λαμπράκη.\nΑκόμη πιστεύουν ότι είναι σε θέση να κουλαντρίσουν το λαό, να ελέγξουν τα κόμματα, να ποδηγετήσουν τη λαϊκή θέληση; Μπορεί κι εγώ να έχω αυταπάτες, αλλά είμαι βέβαιος ότι τα σχέδια μεγαλοεκδοτών και εργολάβων δεν θα περάσουν. Μίλησε και ο Σημίτης, δείχνοντας ενοχλημένος από την πρόταση του Γιώργου. Τώρα να γελάσουμε;\nΞέχασε ο ίδιος ο Σημίτης όταν έβαζε το δίλημμα στον κόσμο του ΠΑΣΟΚ ή με ψηφίζετε και για πρόεδρο ή φεύγω; Να ξεχάσουμε τους εκβιασμούς του; Μήπως ξέχασε ότι όταν παρέδωσε το κόμμα στον Παπανδρέου, οι δημοσκοπήσεις τον έφερναν έντεκα μονάδες πίσω από τη Νέα Δημοκρατία; Αργά καταλάβαμε ότι για να μην ηττηθεί ο ίδιος πέταξε τη μπάλλα στον Γιώργο για να φάει εκείνος τα γκολ. Αντί να κάνει εκείνος την αυτοκριτική του που, επιπλέον, διέλυσε το ΠΑΣΟΚ, τις οργανώσεις, έδιωξε φίλους και οπαδούς, αδρανοποίησε στελέχη, πλημμύρισε τον κρατικό μηχανισμό με το σκυλολόι των "εκσυγχρονιστών", έρχεται σήμερα να κρίνει τον Γιώργο ότι με την πρότασή του δήθεν διχάζει το ΠΑΣΟΚ!\nΚι ο Βενιζέλος τι είχε να φοβηθεί από την πρόταση του Γιώργου; Επειδή κατάλαβε ότι την πλειοψηφία στην κοινοβουλευτική ομάδα την έχει ο Γιώργος, φοβήθηκε ότι θα εισέπραττε και τις εντυπώσεις.\nΒλέπω και τον Λοβέρδο και μου ανακατώνονται τα έντερα. Ας είναι καλά ο Κόκκαλης...\nΟ δε Πρετεντέρης δεν πάει να κάνει μερικές... κωλοτούμπες. Του είπε κανείς ότι αυτός γνωρίζει πώς πρέπει να κινηθεί το ΠΑΣΟΚ, τι πρέπει να κάνει ο Παπανδρέου, πώς τα μέλη και οι οπαδοί του ΠΑΣΟΚ θα πρέπει να αντιμετωπίσουν την κατάσταση; Την εικόνα της αξιωματικής αντιπολίτευσης δεν την έπληξε η εικόνα που παρουσίασε χθες η κοινοβουλευτική ομάδα, αλλά αυτός με τις εξυπνάδες που ξεστομίζει κάθε βράδυ από το Mega, παρέα με την κυρία Τρέμη.\nΟ Γιώργος έχει καταλάβει γιατί έχασε τις εκλογές, αλλά δυστυχώς το κατάλαβε αργά. Πάντως τίποτε δεν έχει χαθεί.\nPosted by Liondas at Thursday, September 27, 2007\nprin 15 meres o beny den ekabne ifarpagh\nprin 15 cronia o simiths den ebaze dilimata\nHMARTON TELOS PANTON\nse vlakes apeythinonte\nas tous thn kanei o GAP\nkai na parei to magazi kai na figei\ngia na mhn ksexniomaste\noloi akoma kai autoi pou ipostirizoun ton gap\nto kanoun gia lathos logo\nto karo den ginete ferari mono apo to alogo giorgo katalabe to\nsto pasok exei mazepsei kathe karidias karidi\nalla pio poli afto to kratikistiko ifos pretenderh einai pou mas arostenei


Το Αφηρημένο Blog: Βγήκε από τον εφιάλτη του κορωνοϊού, ας την ακούσουμε\nΒγήκε από τον εφιάλτη του κορωνοϊού, ας την ακούσουμε\nΜοιράζεται την εμπειρία της, η Kάτια Νιάκαρη*, μιλώντας όχι απλά για έναν ιό αλλά για τον εφιάλτη που για είκοσι και πλέον ημέρες έζησε, θέλοντας έτσι να αφυπνίσει όσους νιώθουν άτρωτοι απέναντι στον κορωνοϊό.\nKάτια Νιάκαρη: Βγήκα από τον εφιάλτη και θέλω να με ακούσετε…\nΚατάκοπη γυρίζω σπίτι. Η επόμενη ήταν η ημέρα του ρεπό μου. Τα συμπτώματα παρέμεναν. Περνούσα δύσκολα. Το βράδυ έκαναν την εμφάνισή τους τα πρώτα δέκατα: 37,3. Δεν πέρασε καθόλου από το μυαλό μου ο κορονοϊός. Επαιρνα όλα τα μέτρα. Μάσκες, αντισηπτικά, αποστάσεις. Καμία άσκοπη μετακίνηση, παρά μόνο τα αναγκαία για τη δουλειά.\nΠρωί πρωί ωστόσο μπήκα στο αυτοκίνητο και πήγα για rapid test. Λίγες ώρες μετά, η απάντηση. Θετική στον κορονοϊό. Ημουν σπίτι με τον σύζυγο και το παιδί μου. Μου κόπηκαν τα πόδια. Ετρεξα στο δωμάτιο. «Να μπω σε απομόνωση», σκέφτηκα. Τι σημασία βέβαια θα είχε; Αφού μέχρι εκείνη τη στιγμή ήμουν συνεχώς μαζί τους. Χωρίς μάσκα, χωρίς απόσταση… Αγκαλιά…\nΜε μετέφεραν στην 9η Πνευμονολογική Κλινική του νοσοκομείου, εκεί όπου ήταν η πτέρυγα για την Covid- 19. Ανοιξε μια μεγάλη πόρτα, στην οποία απαγορευόταν η είσοδος και με οδήγησαν στο δωμάτιο. Αμέσως με έβαλαν σε ορούς και ήδη από την αρχή της νοσηλείας ξεκίνησαν τα φάρμακα. Αντιβιώσεις, αντιπηκτικές ενέσεις και πάλι αντιβιώσεις και συνέχεια επαναλαμβανόταν αυτή η διαδικασία.\nΟι πρώτες δέκα ημέρες τρομερά δύσκολες, χωρίς να μπορώ να μυρίσω και να γευτώ τίποτα. Αλλά αυτό είχε μικρή σημασία γιατί έτσι και αλλιώς τρεφόμουν μόνο από ορούς. Πόνοι στο στομάχι, βήχας, εμετοί, κυρίως την 8η με 9η ημέρα. Τις ημέρες του «καταρράκτη», όπως ονομάζεται, που βαραίνει δηλαδή ο ασθενής και μπορεί να έχει επιπλοκές που θα τον οδηγήσουν ακόμα και στη διασωλήνωση. Στην απομόνωση, λοιπόν, με όλα αυτά τα βασανιστικά. Σκέφτομαι όμως ΠΟΣΟ τυχερή υπήρξα αφού δεν χρειάστηκε να αποχαιρετήσω μέσω ενός τηλεφωνήματος την οικογένεια μου. Αυτή ήταν η διαδικασία για τους ασθενείς που έμπαιναν στην Εντατική.\nΜεγάλη παρηγοριά για μένα οι νοσηλεύτριες αλλά και κείνοι που έμπαιναν για να καθαρίσουν το δωμάτιο. Τα λόγια τους μου έδιναν χαρά. Το σκέφτομαι όμως και με στενοχωρεί που αυτούς τους ανθρώπους, αν τους συναντήσω, δεν θα μπορέσω να τους αναγνωρίσω.\nΣτις 5 Ιανουαρίου ήταν η ημέρα της απελευθέρωσης. Επιτέλους αρνητική! Δεν κρατιόμουν να πάρω το εξιτήριο στα χέρια μου. Ο άντρας μου από νωρίς περίμενε έξω από την κλινική να ετοιμαστούν τα χαρτιά και να επιστρέψουμε στο σπίτι μας. Ο μικρός μου, μόλις με είδε ήρθε διστακτικά κοντά μου ρωτώντας με αν μπορεί να με πλησιάσει, αν μπορεί να με αγκαλιάσει και αν θα του ξαναφύγω.\nΠερίπου εξήντα ημέρες αφότου είχα το πρώτο σύμπτωμα και έπειτα από σαράντα ημέρες που δεν μπορούσα να εξυπηρετήσω ούτε τον εαυτό μου, μπορώ να μιλήσω για έναν εφιάλτη. Οχι απλά για έναν ιό. Κάποιοι καταφέραμε να γυρίσουμε σπίτι, κάποιοι δεν γυρίσανε ποτέ, κάποιοι δεν είναι σίγουρο αν θα γυρίσουν.


Έχω μάτια και βλέπω: Η στάση Τσίπρα φέρνει αποτελέσματα....γερμανικές εφημερίδες το λένε..\nΗ στάση Τσίπρα φέρνει αποτελέσματα....γερμανικές εφημερίδες το λένε..\nΗ Frankfurter Allgemeine Zeitung επισημαίνει: «Σε περίπτωση αποχώρησης της Ελλάδας και της Κύπρου από το ευρώ τίθεται σε κίνδυνο η σταθερότητα στην ανατολική Μεσόγειο, δήλωσε ο πρωθυπουργός Αλέξης Τσίπρας στην Κύπρο». Η γερμανική εφημερίδα διερωτάται στη συνέχεια:\n«Σε περίπτωση εξόδου θα σημειωθούν δυνατές αναταράξεις στην ευρύτερη περιοχή. Ήταν ούτως ή άλλως ένας από τους λόγους για τους οποίους οι εταίροι στήριξαν οικονομικά την Ελλάδα. Παρόλα αυτά όμως η ευθύνη για να μπει τάξη στα πράγματα βρίσκεται στην Αθήνα. Σε ποιον άλλον;»\nΑναρτήθηκε από exomatiakaivlepo στις 2/03/2015 10:10:00 μ.μ.


ΤΡΙΠΟΛΙΤΗΣ - Υπό την αιγίδα «της» Προέδρου… Υπό την αιγίδα «της» Προέδρου... - ΤΡΙΠΟΛΙΤΗΣ\nΌσο υπερβολικό και αν ακούγεται, η νεοδεξιά κυβέρνηση, τής Νέας Δημοκρατίας, έχει μια στρατηγικά σχεδιασμένη πολιτική, ώστε να θεσπιστεί στη χώρα, πηγαίνοντάς την δεκαετίες πίσω, μια μισογυνική κουλτούρα και να τονωθεί η «ανδρική» κοινωνική και πολιτική πατριαρχία.\nΗ ειρωνεία σ’ αυτή την ιστορία είναι πως τα σχετικά νομοθετήματα τά υπογράφει η «για πρώτη φορά γυναίκα Πρόεδρος τής Δημοκρατίας»! Διαβάζουμε μεταξύ άλλων στο Tvxs.gr…\nΠροηγήθηκε τό νομοσχέδιο για την «υποχρεωτική συνεπιμέλεια». Αμέσως μετά ήρθε η αλλαγή τού ποινικού κώδικα με την πρόθεση αφαίρεσης τής επίμαχης φράσης «απουσία συναίνεσης» από τον ορισμό τού βιασμού. Και τώρα έχουμε μπροστά μας ένα «συνέδριο γονιμότητας» με άρωμα «πατρίδας, θρησκείας και οικογένειας». Το ανατριχιαστικό σποτ τής «πρωτοβουλίας» για το δημογραφικό «Μπροστά, για την οικογένεια», εν όψει τού «1ου Πανελλήνιου Συνεδρίου Γονιμότητας και Αναπαραγωγικής Αυτονομίας» (!), που θα γίνει στα Ιωάννινα 2 με 4 Ιουλίου, είναι δηλωτικό τού τί περιμένει τις γυναίκες αυτής τής χώρας, αν δεν αντιδράσουν αμέσως.\nΠιο ανατριχιαστικό και από το ίδιο το συνέδριο, στο οποίο έχουν προσκληθεί να μιλήσουν μεταξύ άλλων, πλήθος μητροπολιτών και αρχιεπισκόπων, είναι η υπογραφή τής ίδιας τής Προέδρου τής Δημοκρατίας κυρίας Κατερίνας Σακκελαροπούλου! Υπό τήν αιγίδα τής οποίας τελεί το συνέδριο και έχει τήν υποστήριξη τής Γενικής Γραμματείας Ισότητας Φύλων και Οικογενειακής Πολιτικής, Υπουργείων, Περιφερειών και του Πανελλήνιου Ιατρικού Συλλόγου. Διοργανώνεται δε από Ιατρικές Σχολές και «κέντρα εξωσωματικής γονιμοποίησης… «Χορηγός επικοινωνίας», η δημόσια ραδιοτηλεόραση!\nΤο διαφημιστικό σποτ τού Συνεδρίου βρίθει αυθαιρεσιών και αρνητικών στερεοτύπων. Μαθαίνουμε πως οι γυναίκες δεν ευθύνονται μόνο για το προπατορικό αμάρτημα, αλλά και για την υπογεννητικότητα στη χώρα μας. Έφεραν τη χώρα σε αυτό το επικίνδυνο σταυροδρόμι, όχι από δόλο όμως, αλλά από άγνοια. Ρίχτηκαν με τα μούτρα στην εκπαίδευση και στην καριέρα τους, αναβάλλοντας τό σημαντικότερο πράγμα (αυτό για το οποίο προορίζονται..), τη μητρότητα! «Τί έχω κάνει λάθος;», ρωτάει τρομαγμένη η γυναίκα τού σποτ, μπροστά σε μια «εφιαλτική» τούρτα, τών 40στών γενεθλίων της…\nΑλλά κάποιοι επαγρυπνούν για το καλό τής πατρίδας, τής θρησκείας και της οικογένειας. Στο συνέδριο τών Ιωαννίνων, θα ενημερώσουν (θα συνετίσουν…) τις γυναίκες, που τόλμησαν να επιλέξουν αν θα κάνουν παιδί, πότε και πόσα. Ανάμεσά τους ο Μάκης Βορίδης, δύο αρχιεπίσκοποι και κάμποσοι μητροπολίτες. Δίπλα τους γυναικολόγοι και μαιευτήρες. Στην οργανωτική επιτροπή 13 άνδρες και 8 γυναίκες, στην «επιστημονική επιτροπή» 50 άνδρες και 12 γυναίκες. Τρεις - τέσσερις χαρακτηριστικοί τίτλοι τών «εισηγήσεων»…\n«Οι προβληματισμοί και η συμμετοχή τού άνδρα στη λήψη απόφασης για δημιουργία οικογένειας»… - «Σχέση Δικαίου και Ηθικής στο πεδίο βιοϊατρικών εξελίξεων»… - «Ανθρώπινη ζωή - Δημιουργία - Ευλογία. Η θέση τής Εκκλησίας στη διαμόρφωση αντιλήψεων περί γονιμότητας και αναπαραγωγικής Υγείας»…- «Ο ρόλος τών ΜΜΕ στη διαμόρφωση αντιλήψεων…». Αυτό το τελευταίο, sic! που λένε, έτσι, ξεδιάντροπα…\nΜε όλον τον σεβασμό που λένε, η κυρία Πρόεδρος τής Δημοκρατίας είτε άγεται και φέρεται κατά που φυσάει ο πολιτικός άνεμος είτε (με όλον τον σεβασμό ξαναλέμε…) δεν έχει επίγνωση τού αξιώματός της, το οποίο απαιτεί αν μη τί άλλο διάκριση, σαφήνεια και σταθερότητα αρχών, που εν πάση περιπτώσει η ίδια, η Πρόεδρος, θέτει. Προ ημερών είχε δηλώσει και σωστά. «Είναι αναγκαίο να δούμε τό θέμα τής ενσωμάτωσης τών μεταναστών, ιδιαίτερα αυτών που προσπαθούν να ενταχθούν στην ελληνική κοινωνία. Η ομαλή ένταξή τους δεν συμβάλλει μόνο στην οικονομική ανάπτυξη, αλλά βοηθά και στην τόσο αναγκαία ανανέωση τού πληθυσμού τής χώρας μας». Αντιμετώπισε τότε την μήνι τών ελληναράδων, στα Γιάννενα θα δεχθεί τό χειροκρότημά τους…\nΤΡ. - Πηγή Tvxs.gr, Αντιφεμινισμός…\nΑναρτήθηκε στις\t12 Ιουνίου 2021\t, 17:09:12 - Σχόλια 2 - Εκτύπωση\nΑναρτήθηκε\tστις 12 Ιουνίου 2021\t, 17:09\n12 Ιουνίου 2021, 19:46:48\nΝα τη χαίρεται ο ΣΥΡΙΖΑ την Πρόεδρο, που την υπερψήφισε…\n13 Ιουνίου 2021, 10:45:54\nΗ Πρόεδρος τής Δημοκρατίας απέσυρε …την αιγίδα της. Και η ΕΡΤ τη «χορηγία επικοινωνίας»… Έπρεπε να τούς κράξουμε (σύσσωμο το διαδίκτυο…), για να καταλάβουν!\n© ΤΡΙΠΟΛΙΤΗΣ, Πολιτική και Αριστερά εν Τρίπολει 2019 -2021 - https://tripolitis.gr/?p=1509, 12 Ιουνίου 2021\t- Εκτύπωση 27.10.2021


Αποτελέσματα 1-15 από 15 που βρέθηκαν αναζητώντας Αντώνης Κατσαρής.\n1. Διεθνής διάκριση για τον Σάιμον Φαρμακά\nΣτον Σάιμον Φαρμακά, ο οποίος εκπροσωπήθηκε με την ταινία του «Sunrise in Kimmeria» απονεμήθηκε το βραβείο του καλύτερου πρωτοεμφανιζόμενου σκηνοθέτη, στο 17th Nachalo Film Festival 2018 το οποίο πραγματοποιήθηκε στην Αγία Πετρούπολη από τις 20 μέχρι 24 Νοεμβρίου....\n2. 20 ιδέες για ένα ξεχωριστό τριήμερο\n03/06/2017 | ΕΣΤΙΑΤΟΡΙΑ\nΕναλλακτικές προτάσεις για να περάσετε το ελεύθερο σας χρόνο με τους αγαπημένους σας. ...\n3. Δύο τελευταίες παραστάσεις για το «Ταξίδι μεγάλης μέρας προς τη νύχτα»\n30/05/2017 | ΘΕΑΤΡΟ-ΧΟΡΟΣ\nΤο κλασικό έργο του Ευγένιου Ο’ Νηλ, σταθμός της παγκόσμιας δραματουργίας αγγίζει τα βαθύτερα και πάντα διαχρονικά θέματα των προβλημάτων της οικογένειας, της κοινωνίας και των διαλυμένων ανθρώπινων σχέσεων. Κεντρικό πρόσωπο του έργου ο εγωιστής, τσιγκούνης πατέρας Τζέιμς Ταϊρόουν, σπουδαίος ηθοποιός που θυσιάζει το ταλέντο του χάριν της εμπορικότητας. ...\n4. Οι «Πέρσες» του Αισχύλου στο Πάφος2017\n27/04/2017 | ΘΕΑΤΡΟ-ΧΟΡΟΣ\nΤο Κέντρο Παραστατικών Τεχνών ΜΙΤΟΣ (www.mitos.org.cy) συμμετέχει στο επίσημο πρόγραμμα της Πολιτιστικής Πρωτεύουσας της Ευρώπης Πάφος 2017 με το διετές καλλιτεχνικό project ‘’Ηρω-ισμοί’’ σε συνεργασία με το Grotowski Institute στην Πολωνία, στο πλαίσιο της Πολιτιστικής Πρωτεύουσας της Ευρώπης Wroclaw 2016. ...\n5. Ιδέες και προτάσεις για το Σαββατοκύριακο\n22/04/2017 | GOOD LIFE\nO Όμιλος Οινοφίλων Κύπρου διοργανώνει και φέτος την εκδήλωση «Οίνος – Άρωμα Κύπρου» με την στήριξη του Δήμου Λεμεσού. Συμμετέχουν πάνω από 25 κυπριακά οινοποιεία με στόχο την προβολή του κυπριακού οίνου και των οινοποιείων μας, τη γνωριμία των οινοφίλων με τους οινοπαραγωγούς, καθώς και την εμπέδωση οινικής κουλτούρας στους Κύπριους καταναλωτές....\n6. Πολλές φορές η αγάπη φέρνει καταστροφή\n19/04/2017 | ΘΕΑΤΡΟ-ΧΟΡΟΣ\nΤο έργο του Ευγένιου Ο’ Νηλ «Ταξίδι μεγάλης μέρας προς τη νύχτα» είναι αυτοβιογραφικό και για πρώτη φορά ανέβηκε στη σκηνή τρία χρόνια μετά τον θάνατο του συγγραφέα. Στον ΘΟΚ ανεβαίνει στην Κεντρική Σκηνή του κρατικού θεάτρου σε σκηνοθεσία του Γιάννη Χουβαρδά. ...\n7. «Ταξίδι μεγάλης μέρας προς τη νύχτα» του Ευγένιου Ο’ Νηλ\n13/04/2017 | ΘΕΑΤΡΟ-ΧΟΡΟΣ\nΤο κλασικό έργο του Ευγένιου Ο’ Νηλ, σταθμός της παγκόσμιας δραματουργίας αγγίζει τα βαθύτερα και πάντα διαχρονικά θέματα των προβλημάτων της οικογένειας, της κοινωνίας και των διαλυμένων ανθρώπινων σχέσεων. ...\n8. Η ταινία «Austerity» του Ρένου Γάβρη δωρεάν στο διαδίκτυο\n04/04/2017 | ΠΟΛΙΤΙΣΜΟΣ\nΤο «Austerity» έχει ταξιδέψει σε πάνω από 20 φεστιβάλ κινηματογράφου και κατάφερε να διακριθεί με 7 βραβεία και είναι εμπνευσμένη από την αυτοκτονία του συνταξιούχου Δημήτρη Χριστούλα το 2012. ...\n9. Όλα όσα ετοιμάζει για τον Απρίλιο το Πάφος2017\n10. Το κλασικό έργο του Ευγένιου Ο’ Νήλ στην Κεντρική Σκηνή του ΘΟΚ\nΤο αυτοβιογραφικό έργο του Ο’ Νηλ, πρωτοπαίχτηκε μόλις 3 χρόνια μετά τον θάνατο του συγγραφέα, κερδίζοντας το βραβείο Πούλιτζερ. Στο ΘΟΚ έχει ανέβει άλλη μια φορά το 1978 σε σκηνοθεσία Εύη Γαβριηλίδη. ...\n11. Βραβεία Θεάτρου Κύπρου\n06/03/2017 | ΘΕΑΤΡΟ-ΧΟΡΟΣ\nΟ θεσμός των Βραβείων Θεάτρου Κύπρου ολοκληρώνει φέτος, με τη διοργάνωση της 10ης τελετής ένα σημαντικό κύκλο προσφοράς και αναγνώρισης προς τους δημιουργούς της θεατρικής τέχνης....\n12. Πλούσιο πρόγραμμα εκδηλώσεων για τον Σεπτέμβριο με την «Πάφος 2017»\n26/08/2016 | ΠΟΛΙΤΙΣΜΟΣ\nΜε ένα πλούσιο πρόγραμμα εκδηλώσεων τον ερχόμενο Σεπτέμβριο, η Πολιτιστική Πρωτεύουσας της Ευρώπης – Πάφος2017 διανύει τους τελευταίους μήνες πριν από την έναρξη του επίσημού της προγράμματος. ...\n13. Η «Αντιγόνη» του Σοφοκλή στην Κύπρο τον Σεπτέμβριο\n21/07/2016 | ΠΟΛΙΤΙΣΜΟΣ\nΤον Σεπτέμβριο στην Κύπρο η «Αντιγόνη» θα παρουσιαστεί και στο αρχαίο θέατρο της Σαλαμίνας από το Εθνικό Θέατρο Ελλάδος, το Κρατικό Θέατρο Βορείου Ελλάδος και τον ΘΟΚ...\n14. Σήμερα η απονομή των βραβείων, Τράπεζα Κύπρου Man of the Year\n07/03/2016 | ΝΕΑ\nΣήμερα τα φώτα θα είναι στραμμένα στους επιφανείς Άντρες που κόντρα στις δύσκολες εποχές που διανύουμε, δουλεύουν άοκνα καθημερινά, αφήνοντας πίσω τους ένα έργο σημαντικό, αναγνωρισμένο και με αξία....\n15. Η 15η βράβευση για τους Άντρες της Χρονιάς\n05/02/2016 | MEDIA\nΓια 15η συνεχή χρονιά ο μακροβιότερος θεσμών βραβεύσεων στην Κύπρο, τα Man of the Year, βραβεύουν τους Άνδρες που μας έκαναν όλους υπερήφανους, παίρνοντας τον τόπο μας ένα βήμα πιο μπροστά, ο καθένας στον τομέα του. ...


EAETE | Άρθρα και Σχόλια Archives - Page 16 of 16 - EAETE\nΗ ιστορία της Ερμού μέσα από φωτογραφίες πριν το 1900\nΧιλιάδες άνθρωποι την διασχίζουν καθημερινά, ενώ από σήμερα με το εορταστικό ωράριο για το Πάσχα αναμένεται να γίνει ο αγαπημένος προορισμός της πόλης. Η οδός Ερμού έχει τη δική της ξεχωριστή ιστορία που αντικατοπτρίζει τις ιστορικές εξελίξεις αλλά και την ψυχολογία και την διάπλαση της μικρομεσαίας κυρίως κοινωνικής τάξης. Η οδός Ερμού ήταν από τους\nΟι Γερμανοί στην κατοχή κατέστρεψαν την Ελλάδα όσο καμία άλλη χώρα!\nΤο θέμα της διεκδίκησης των γερμανικών αποζημιώσεων από την Ελλάδα έχει έρθει και πάλι στο προσκήνιο τόσο από τις δηλώσεις του Γερμανού υπουργού Οικονομικών και την απάντηση του Έλληνα υπουργού Εξωτερικών αλλά και από τον Γερμανικό Τύπο. Εντυπωσιακό είναι το δημοσίευμα της εφημερίδας Tagesspiegel. Γράφει ο αρθρογράφος για να δεινά που προκάλεσαν οι γ Γερμανοί στην Ελλάδα: “Καμιά άλλη χώρα κατοχής\n50 Χρόνια HILTON Αθηνών\nΦέτος, συμπληρώνονται 50 χρόνια λειτουργίας του Hilton Αθηνών και το εμβληματικό ξενοδοχείο το γιορτάζει. Στείλτε τηναγαπημένη σας φωτογραφία του Hilton Αθηνών, έως τις 15 Απριλίου και λάβετε μέρος στην ψηφοφορία ( 16- 30 Απριλίου ) για να κερδίσετε μια ετήσια Black συνδρομή στο Ηiltonia Spa (γυμναστήριο,εσωτερική και εξωτερική πισίνα ), ένα Σαββατοκύριακο για δύο σε junior σουίτα\n“CHERCHEZ ΝΑ ΦΑΜ! Ο Μποστ του Τύπου”\nΤο Μορφωτικό Ίδρυμα της ΕΣΗΕΑ και το Μουσείο Μπενάκη οργανώνουν μια έκθεση αφιερωμένη στο γελοιογραφικό έργο του Μποστ με τίτλο «CHERCHEZ ΝΑ ΦΑΜ! Ο Μποστ του Τύπου». Η έκθεση, που επικεντρώνεται στη γελοιογραφική σάτιρα του Μποστ, στον ημερήσιο και περιοδικό τύπο κατά την περίοδο 1950- 1980, εγκαινιάστηκε την Πέμπτη 4 Απριλίου 2013, στο Κτήριο της Οδού\n«Ίλιγγος λέξεων που μόνο τα ελληνικά μπορούν να προσφέρουν, γιατί μόνο αυτά εξερεύνησαν, κατέγραψαν, ανέλυσαν τις ενδότατες διαδικασίες της ομιλίας και της γλώσσας, όσο καμιά άλλη γλώσσα. Εδώ, πάνω σ’ αυτήν την γη… έχουν γεννηθεί οι λέξεις, τα εντυπώματα και οι κατηγορίες του πνεύματος», Ζακ Λακαρριέ: «Το ελληνικό καλοκαίρι». Η ελληνική γλώσσα, οι απαρχές της οποίας χρονολογούνται\nPaulo Coelho: «Το χειρόγραφο της Άκρα»\nΚανένα άλλο βιβλίο του Κοέλο δεν μπορεί να θεωρηθεί τόσο βαθιά αισιόδοξο, θρησκευτικό, ελπιδοφόρο, δημιουργικό, αγαπησιάρικο όσο «Το χειρόγραφο της Άκρα», που κυκλοφορεί αυτές τις μέρες από τις εκδόσεις Λιβάνη. Όλα αρχίζουν με μια σημαδιακή ημερομηνία. 14 Ιουλίου 1099. Ενώ η Ιερουσαλήμ προετοιμάζεται για την εισβολή των σταυροφόρων, ένας Έλληνας, γνωστός ως Κόπτης, συγκαλεί σε\nPaulo Coelho: «Η Ελλάδα είναι το λίκνο του Πολιτισμού»\nΟ Paulo Coelho βρίσκεται στην Ελλάδα «Δεχτείτε τις συγκρούσεις σας! Δε γίνεται να μην υπάρχουν συγκρούσεις στη ζωή. Η παγκόσμια ειρήνη είναι μια ουτοπία». Είναι λόγια που συγκλόνισαν το ακροατήριο στην κατάμεστη αίθουσα αθηναϊκού ξενοδοχείου, το απόγευμα της Τρίτης, 19 Μαρτίου, αφού ελέχθησαν από έναν πολύ αγαπημένο συγγραφέα, τον Πάολο Κοέλιο, που βρίσκεται στη χώρα\nΣτην ενενηντάχρονη ιστορία του το περιοδικό Time έχει να παρουσιάσει και ελληνικά εξώφυλλα. Οι πολυτάραχες πολιτικές εξελίξεις στο νοτιότερο άκρο της Βαλκανικής συγκέντρωναν πάντοτε το παγκόσμιο ενδιαφέρον. Πορτρέτα Ελλήνων πρωταγωνιστών, όχι μόνο της πολιτικής αλλά και της κοινωνικής ή οικονομικής δραστηριότητας, φιλοξένησε 13 φορές το αμερικανικό περιοδικό. Το πρώτο είναι του Ελευθέριου Βενιζέλου και χρονολογείται


Details for: Ετυμολογικό και παράλληλα ερμηνευτικό και ορθογραφικό λεξικό : ετυμολογούνται πέραν των 5000 λέξων, με ρίζα από την αρχαίαν ελληνική γλώσσα / › Ενιαίος Κατάλογος Σχολικών Βιβλιοθηκών Κύπρου catalog\nDetails for: Ετυμολογικό και παράλληλα ερμηνευτικό και ορθογραφικό λεξικό : ετυμολογούνται πέραν των 5000 λέξων, με ρίζα από την αρχαίαν ελληνική γλώσσα /\nΕτυμολογικό και παράλληλα ερμηνευτικό και ορθογραφικό λεξικό : ετυμολογούνται πέραν των 5000 λέξων, με ρίζα από την αρχαίαν ελληνική γλώσσα / Αντρέα Δ. Σταυριανού.\nBy: Σταυριανός, Ανδρέας Δ, 1926- [Author]Material type: TextLanguage: Greek, Modern (1453- ) Publication details: [Λάρνακα]: [χ.ό.], 1995Description: 292 σ.: 21 εκISBN: (χαρτόδ.)Subject(s): Ελληνική γλώσσα, Δημοτική -- Λεξικά | Κυπριακή διάλεκτος -- Ετυμολογία -- ΛεξικάDDC classification: 489.33\nMAIN 489.33 ΣΤΑ (Browse shelf (Opens below)) 1 Available GEO00011742\nReference 489.33 ΣΤΑ (Browse shelf (Opens below)) Not For Loan SEV00252351\nReference 489.33 ΣΤΑ (Browse shelf (Opens below)) Not For Loan SEV00052394\nReference 489.33 ΣΤΑ (Browse shelf (Opens below)) Not For Loan SEV00052395\nReference 489.33 ΣΤΑ (Browse shelf (Opens below)) 1 Not For Loan ATS00020252


Το Bitcoin θα παρασύρει στον "πάτο" όλα τα ψηφιακά νομίσματα πριν "πεθάνει"\nΓΕΝΙΚΟΣ ΔΕΙΚΤΗΣ: 16:19 638,03 +0,12 +0,74 Τζίρος: 22,74 εκ€\nΤετάρτη, 25-Οκτ-2017 11:19\nΗ μεγαλύτερη μακροπρόθεσμη απειλή για το Bitcoin δεν είναι οι μεγάλες κυβερνήσεις και οι κεντρικές τράπεζες. Είναι η ίδια η τεχνολογία πίσω από το Bitcoin που μπορεί να χρησιμοποιηθεί για τη δημιουργία άλλων κρυπτονομισμάτων.\nΑυτό αποδεικνύεται από την ταχεία αύξηση της προσφοράς άλλων κρυπτονομισμάτων που ανταγωνίζονται το Bitcoin. Μια μεγαλύτερη προσφορά κρυπτονομισμάτων έχει τη δυνατότητα τελικά να συνθλίψει τις τιμές του Bitcoin, όπως συνέτριψε τις τιμές των τουλιπών η μεγαλύτερη προσφορά στον 19ο αιώνα.\nΩστόσο, αν κρίνουμε από τις πρόσφατες επιδόσεις των αγορών κρυπτονομισμάτων, το Bitcoin θα συνθλίψει τα υπόλοιπα ψηφιακά νομίσματα - πριν το ίδιο συντριβεί.\nΤην περασμένη εβδομάδα, το Bitcoin κέρδισε 8,48%, ενώ το Etherium έχασε σχεδόν 10%, το Ripple περίπου 22%, το Litecoin 10,37% και το Dash 8,23%.\nΨηφιακό νόμισμα Ποσοστό επί τοις 100\nΓια να είμαστε δίκαιοι, υπάρχει ένας μικρός αριθμός άλλων κρυπτονομισμάτων που ενισχύθηκαν την περασμένη εβδομάδα, όπως τα Stratis, Walton και GameCredits. Επιπλέον, τα δεδομένα μιας εβδομάδας δεν επαρκούν για να επιβεβαιώσουν μία τάση. Ωστόσο, υπάρχουν σοβαροί λόγοι να πιστεύουμε ότι τα άλλα κρυπτονομίσματα δεν θα αποδειχθούν "αντάξια” του Bitcoin.\nΈνας λόγος είναι η εμπιστοσύνη που έχει κερδίσει το Bitcoin μεταξύ των χρηστών ως εναλλακτική λύση έναντι των εθνικών νομισμάτων. Ένας άλλος λόγος είναι ότι τα άλλα κρυπτονομίσματα δεν είναι τόσο καλά όσο το Bitcoin. Έπειτα, υπάρχουν ανησυχίες για την απάτη στα άλλα κρυπτονομίσματα, καθώς οι αρχικές προσφορές νομισμάτων (ICOs) και οι ανταλλαγές κρυπτονομισμάτων εξακολουθούν να μην υποβάλλονυαι σε ρυθμίσεις και οι μεμονωμένοι επενδυτές "βομβαρδίζονται” από τα νέα ψηφιακά νομίσματα.\nΑν και αυτές οι ανησυχίες βοήθησαν το Bitcoin το τελευταίο διάστημα, τα πράγματα θα μπορούσαν να αλλάξουν μακροπρόθεσμα, αν μια καλοστημένη απάτη στις αγορές κρυπτονομισμάτων προκαλέσει το "λουκέτο” σε περισσότερα ανταλλακτήρια Bitcoin - ή αν σκοτώσει την επενδυτική διάθεση για όλα τα κρυπτονομίσματα, συμπεριλαμβανομένου του Bitcoin.